
	讜诇拽讞转诐 砖转讛讗 诇拽讬讞讛 诇讻诇 讗' 讜讗'. 诪讚诇讗 讻转讬讘 讜诇拽讞转 诇砖讜谉 讬讞讬讚 讜讙讘讬 住讜讻讛 诇讗 爪专讬讱 拽专讗 讚讛讗 讻转讬讘 讻诇 讛讗讝专讞: 讗诇讗 讗''讻 谞转谉 诇讜 讘诪转谞讛. 讜讘讗转专讜讙 讛砖讜转驻讬谉 谞诪讬 诇讗 谞驻讬拽 讻讚诪讜讻讞 讘砖讬诇讛讬 讬砖 谞讜讞诇讬谉 (讘''讘 讚祝 拽诇讝: 讬砖诐) 讙讘讬 讗讞讬谉 砖拽谞讜 讗转专讜讙 讘转驻讬住转 讛讘讬转 讜诇讗 讞砖讬讘 砖诇讜 讻讬讜谉 讚讗讬谉 诪讬讜讞讚 砖诇讜 讗诇讗 讻砖讗讜诇 讛讜讬 讜讗讬谞讜 讬讜爪讗 讘讜 讜诪讛 砖谞讛讙讜 讛拽讛诇 诇拽谞讜转 讗转专讜讙 讘砖讜转驻讜转 诪诇诪讚讬谉 讗讜转谉 砖讬讛讜 讻讜诇诐 谞讜转谉 讻诇 讗讞讚 讜讗讞讚 讞诇拽讜 诇讞讘讬专讜 注诇 诪谞转 诇讛讞讝讬专 讜讬砖 诇住诪讜讱 讚讻讬讜谉 讚拽谞讗讜讛讜 注诇 诪谞转 诇爪讗转 讘讜 讜讗注''讙 砖诇讗 驻讬专砖讜 住转诪讗 讚诪诇转讗 讻讗讬诇讜 驻专砖讜 讚诪讬 讻讬讜谉 讚讘注谞讬谉 讗讞专 讗讬谉 讬讻讜诇讬谉 诇爪讗转 讘讜: 讛讬诇讱 讗转专讜讙 讝讛 讘诪转谞讛 注诇 诪谞转 砖转讞讝讬专讛讜 诇讬. 讘砖讜诐 诪拽讜诐 讗讬谉 诪讚拽讚拽 讛砖''住 讘诇砖讜谞讜 诇讛拽讚讬诐 转谞讗讬 诇诪注砖讛 讜转谞讗讬 讻驻讜诇 讜讛谉 拽讜讚诐 诇诇讗讜 讗注''讙 讚讘讛讻讬 诪讬讬专讬 讗诇讗 砖诪拽爪专 诇砖讜谞讜 诇驻讬 砖诇讗 注诇 讞讬讚讜砖 讝讛 讘讗 诇讛砖诪讬注谞讜 讜诇讗 讚诪讬 诇转谞讗讬 讜诪注砖讛 讘讚讘专 讗讞讚 讚讛讬讬谞讜 讻砖砖谞讬讛诐 住讜转专讬诐 讝讛 讗转 讝讛 讻讬 讛讛讬讗 讚注诇 诪谞转 砖转讞讝讬专 诇讬 讗转 讛谞讬讬专 讘驻专拽 诪讬 砖讗讞讝讜 (讙讬讟讬谉 讚祝 注讛. 讜砖诐) 讜讗''转 讻讬讜谉 讚讗诪专 注''诪 砖转讞讝讬专讜 诇讬 讗''讻 讗诐 讛拽讚讬砖讜 讗讬谞讜 诪拽讜讚砖 讻讚诪讜讻讞 讘住讜祝 讬砖 谞讜讞诇讬谉 (讘''讘 讚祝 拽诇讝:) 讙讘讬 砖讜专 讝讛 谞转讜谉 诇讱 讘诪转谞讛 注''诪 砖转讞讝讬专讛讜 诇讬 讚讻讬讜谉 讚拽讗诪专 诇讬 诪讬讚讬 讚讞讝讬 诇讬 拽讗诪专 讜讗''讻 讛讬讗讱 讬爪讗 讜讛讗 讗谞谉 转谞谉 讘谞讚专讬诐 驻专拽 讛砖讜转驻讬谉 (讚祝 诪讞.) 讙讘讬 诪转谞讛 讚讘讬转 讞讜专讜谉 讚讻诇 诪转谞讛 砖讗讬谞讛 砖讗诐 讛拽讚讬砖讛 诇讗 转讛讗 诪拽讜讚砖转 诇讗 砖诪讬讛 诪转谞讛 讜讬''诇 讚讛''谞 讛讜讬 讘讬讚讜 诇讛拽讚讬砖 诇讛讬讜转 拽讚讜砖 讻诇 讝诪谉 砖讛讜讗 讘讬讚讜 注讚 砖讬讞讝讬专 讜注讜讚 讚讛转诐 谞诪讬 诇讗 讘讛拽讚砖 转诇讜讬 讟注诐 讛诪转谞讛 讻讚诪讜讻讞 讘谞讚专讬诐 讬专讜砖诇诪讬 讚讗诪专 注诇讛 专讘讬 讬专诪讬讛 专讘讬 讬讛讜讚讛 讘注讬 诪注转讛 诪转谞讛 讗讬谉 讗讚诐 谞讜转谉 诪转谞讛 诇讞讘讬专讜 注''诪 砖诇讗 讬拽讚砖谞讛 诇砖诪讬诐 讜诪砖谞讬 诪转谞讬' 讻诇 诪转谞讛 砖讛讬讗 讻诪转谞转 讘讬转 讞讜专讜谉 砖讛讬转讛 讘注专诪讛 砖讗诐 讛拽讚讬砖讛 讗讬谞讛 诪讜拽讚砖转 讗讬谞讛 诪转谞讛 讻诇讜诪专 砖诇讗 谞转谞讛 诇讜 砖讬讛谞讛 讛诪拽讘诇 砖讜诐 讛谞讗讛 砖讘注讜诇诐 讗诇讗 砖讬讛讗 诪讜转专 诇讗讘讬讜 砖诇 谞讜转谉 讝讛 讜讚讗讬 讛注专诪讛 讘注诇诪讗 讜诇讗 砖诪讬讛 诪转谞讛 砖讛专讬 诇讗 讝讻讛 讘讛 诇注谞讬谉 注爪诪讜 诇砖讜诐 讚讘专 讜讗''讻 诪讛 讛拽谞讛 诇讜 讗讘诇 讛讻讗 讚诪讝讻讛 诇讬讛 砖讬讛谞讛 讘讜 砖诪讬讛 诪转谞讛 讜诇讗 讛讝讻讬专 砖诐 讛拽讚砖 讗诇讗 诪砖讜诐 砖注诇 讛拽讚砖 讛讬讛 诪注砖讛 讜诇砖讜谉 讻诇 诪转谞讛 砖讗讬谞讛 讜讻讜' 诪讜讻讬讞 讻谉 讚诪砖诪注 砖讗讬谞讛 诪转谞讛 诇砖讜诐 讚讘专 讙诐 住注讜讚转讜 讛讬转讛 诪讜讻讞转 注诇讬讜 砖诇讗 讛讬讛 讚注转讜 诇讬转谉 讻诇诇 诇注谞讬谉 砖讜诐 讚讘专 专拽 砖讬讘讗 讗讘讬讜 讜讬讗讻诇 讻诪讜 砖诪驻专砖 砖诐 讘讙诪专讗 讗讜 诪砖讜诐 讚讜讬转讜专 讗住讜专 讘诪讜讚专 讛谞讗讛 讗讘诇 讘注诇诪讗 诪转谞讛 讛讬讗 讗注''驻 砖讗讬谉 讬讻讜诇 诇讛拽讚讬砖讛 讻讚转谞谉 驻专拽 讘转专讗 讚谞讚专讬诐 (讚祝 驻讞.) 砖谞讜转谉 诇讘转讜 诪讛 砖谞讜砖讗转 讜谞讜转谞转 诇驻讬讛 讜讘驻''拽 讚拽讚讜砖讬谉 (讚祝 讻讙: 讜砖诐) 砖谞讜转谉 诇注讘讚 注''诪 砖讬爪讗 讘讜 诇讞讬专讜转: 讜讗诐 诇讗讜 诇讗 讬爪讗. 讜诪讛 砖诇讗 讛讞讝讬专讜 专讘讬 讬讛讜砖注 诇专讘谉 讙诪诇讬讗诇 讗诇讗 谞转谞讜 诇专讘讬 讗诇注讝专 讘谉 注讝专讬讛 讜专讘讬 讗诇注讝专 讘谉 注讝专讬讛 诇专讘讬 注拽讬讘讗 讚注转讜 砖诇 专讘谉 讙诪诇讬讗诇 讛讬讛 砖讬爪讗讜 讻讜诇诐 讜讗讞''讻 讬讞讝讬专讜讛讜: 讜讗诪专 砖诪讜讗诇 住讻讬谉 讜拽注专讛 讜讻讻专 讜诪注讜转 讛专讬 讗诇讜 讻讬讜爪讗 讘讛谉. 讗爪讟专讬讱 诇讬讛 诇砖诪讜讗诇 诇诪讬诪专 讚诇讗 转讬诪讗 讚讜讜拽讗 转驻讬诇讬谉 讜住''转 讚讗讬讻讗 讘讝讬讜谉 讻转讘讬 讛拽讜讚砖 讘谞驻讬诇转讜 讟专讬讚 讘讛讜 讟驻讬 讜讗讬谉 讚注转讜 诪转讬讬砖讘转 讘转驻诇转讜:





专讘讬谞讜 讞谞谞讗诇

诪转谞讬' 讘讬"讟 讛专讗砖讜谉 讻讜'. 讝讜 砖砖谞讬谞讜 砖讗讬谉 讗讚诐 讬讜爪讗 讘讬"讟 讛专讗砖讜谉 讘诇讜诇讘讜 砖诇 讞讘讬专讜 讗诪专讬' 诪谞"诇 讚转"专 讜诇拽讞转诐 诇讻诐 诪砖诇讻诐 诇讛讜爪讬讗 讗转 讛讙讝讜诇 讜讛砖讗讜诇 讗讗"讻 谞转谞讜 诇讜 讘诪转谞讛 讻讗砖专 谞转谉 专"讙 诇专' 讬讛讜砖注 讻讜'. 



讜讗住讬拽' 讻讬 讛讗 讚讗诪专 专讘讗 讛讬诇讱 讗转专讜讙 讝讛 讘诪转谞讛 注诇 诪谞转 砖转讞讝讬专讛讜 诇讬 讛讞讝讬专讜 讬爪讗 诇讗 讛讞讝讬专讜 诇讗 讬爪讗:
讬专讜砖诇诪讬 专讘 讬注拽讘 讘专 谞讞诪谉 讛讜讛 讬讛讬讘 讗转专讜讙讗 诇讘专讬讛 讛讜讛 讗诪专 诇讬讛 诇讻砖转讝讻讛 讘讜 讜讘诪爪讜转讜 转讞讝讬专讛讜 诇讬. 讜讻谉 讛诇讻讛 讗诪专 诪专 讘专 讗诪讬 讗讘讗 讛讜讛 诪爪诇讬 讜诇讜诇讘讜 讘讬讚讜. 讜诪讜转讘讬谞谉 注诇讛 诪讛讗 诇讗 讬讗讞讜讝 讗讚诐 转驻诇讬谉 讘讬讚讜 讜住"转 讘讝专讜注讜 讜讬转驻诇诇 讻讜'. 



讜讗诪专 砖诪讜讗诇 住讻讬谉 讜拽注专讛 讻讻专 讜转讬谞讜拽 讻讬讜爪讗 讘讛谉 讻诇讜诪专 讗住讜专 诇讜 诇讛转驻诇诇 讜讗诇讜 讘讬讚讜 讜砖谞讬谞谉 讛诇诇讜 诇讗讜 诪爪讜讛 讗讘诇 诇讜诇讘 讻讬讜谉 讚诪爪讜讛 讛讜讗 诇讗 讟专讬讚 讘讬讛 讜砖专讬 转谞讬讗 讗"专 讗诇注讝专 讘专' 爪讚讜拽 讻讱 讛讬讛 诪谞讛讙 讘谞讬 讬专讜砖诇讬诐 谞讻谞住 诇讘讬转 讛讻谞住转 讜诇讜诇讘讜 讘讬讚讜 拽讜专讗 砖诪注 讜诪转驻诇诇 讜诇讜诇讘讜 讘讬讚讜. 



拽讜专讗 讘转讜专讛 讗讜 谞讜砖讗 讗转 讻驻讬讜 诪谞讬讞讜 注诇 讛拽专拽注:






专讬讟讘"讗

诪讛状诪 讚转状专 讻讜壮鈥�. 注讚 诪诇转讗 讗讙讘 讗讜专讞讬讛 拽诪状诇 讚诪转谞讛 注状诪 诇讛讞讝讬专 砖诪讛 诪转谞壮鈥� 驻讬专讜砖 讜诪诪讜谉 讙诪讜专 讛讜讗 砖诇讜 诇讻诇 讚讘专 讜讻讘专 讘专讬专谞讗 诇讛 讘驻专拽 讬砖 谞讜讞诇讬谉. 诪讛讗 砖诪注讬谞谉 砖讛谞讜转谉 诇讞讘讬专讜 讘讬状讟 住转诐 注状诪 诇讛讞讝讬专 讛讜讗 讜讗讜诪讚谞讗 讚诪讜讻讞 讛讜讗 讗注状驻 砖诇讗 驻讬壮鈥� 砖讗讬谉 讗讚诐 诪转注专讟诇 诪诪爪讜转讜 诇讬转谉 诇讗讞专讬诐 讘注讜讚 砖爪专讬讱 诇讜 讚讛讗 住转诐 谞转谞讜 诇讛诐 专状讙 讜讗驻状讛 讗诪专讬谞谉 诇讛讚讬讗 讚拽诪状诇 讚诪转谞讛 注状诪 诇讛讞讝讬专 砖诪讛 诪转谞讛 讜注诇 讝讛 住诪讻讜 诇讬转谉 讻诇 讗讚诐 诇讜诇讘 诇讞讘专讜 讘讬状讟 住转诐 讜讻谉 注讬拽专. 讜讘注谞讬谉 讗转专讜讙 砖诇拽讞讜 砖谞讬诐 讘砖讬转讜祝 讻转讘讜 讛专讗砖讜谞讬诐 讝状诇 砖讗讬谉 讗讞讚 诪讛诐 讬讜爪讗 讘讜 讘讬讜诐 专讗砖讜谉 注讚 砖讬拽谞讛 诪讞讘专讜 讞诇拽讜 诪讛讛讜讗 讚驻壮鈥� 讬砖 谞讜讞诇讬谉 讜讻谉 讚注转 诪讜专讬 讛专讘 专状讗 谞专状讜. 讜讛谞讻讜谉 讘注讬谞讬 讻讚讘专讬 诪讜专讬 讛专砖讘状讗 谞专状讜 讚讻讬讜谉 砖谞砖转转驻讜 讘讜 诇讚注转 讻谉 讬砖 讘专讬专讛 诇讚讘专讬 讛讻诇 讜讗状爪 诇讛拽谞讗转 讞讘讬专讜 讜讻讘专 讻转讘转讬 讘驻专拽 讬砖 谞讜讞诇讬谉 讜诪讻讗谉 讛讬转专 讘专讜专 诇讗转专讜讙 砖诇讜拽讞讬谉 爪讘讜专. 讜讘转讜住壮鈥� 注拽诪讜 讛讚专讱 讛讝讛 讘注谞讬谞讬诐 讗诇讜 讜讻讘专 讛讗专讻转讬 讘讝讛 讘诇拽讜讟讬谉:



讻讬 讛讗 讚讗诪专 专讘讗 讗转专讜讙 讝讛 谞转讜谉 诇讱 讘诪转谞讛 注诇 诪谞转 诇讛讞讝讬专讜 诇讬 讜谞讟诇 讜讬爪讗 讘讜 讛讞讝讬专讜 讬讜爪讗. 驻讬壮鈥� 砖讛讞讝讬专讜 讘讜 讘讬讜诐 讘注谞讬谉 砖讬讜讻诇 诇爪讗壮鈥� 讘讜 讘讬讜诐 讗诐 注讚讬讬谉 诇讗 讬爪讗 讘讗讜转讜 讬讜诐 讗讜 诇诪讞专 讚讗讜诪讚谉 讚注转讗 讛讜讗 砖讬讞讝讬专谞讜 诇讜 讻讚讬 砖讬爪讗 讘讜 诇讻砖讬爪讟专讱:



诇讗 讛讞讝讬专讜.鈥� 驻讬壮鈥� 鈥幾┳溩� 讛讞讝讬专讜 讻诇诇 讗讜 砖诇讗 讛讞讝讬专讜 注讚 砖注讘专 讝诪谉 诪爪讜转讜 诇讗 讬爪讗 砖讻讬讜谉 砖诇讗 拽讬讬壮鈥� 转谞讗讜 讘讟诇讛 讛诪转谞讛 讜讞讝专转 讚诪讬诐 诇讗讜 讞讝专讛 讛讬讗 讻诇诇 讚讛讻讗 讗诇讜诇讘 拽驻讬讚 讻讚讗诪专讬谞谉 讛转诐 讘讙讬讟讬谉 注状诪 砖转转谉 诇讬 讗爪讟诇讬转 讚讗爪讟诇讬转 讚讜拽讗 讚诇爪注讜专讛 拽讗 诪讻讜讬谉 讜讻状砖 讘讝讛 砖爪专讬讱 诇讜 诇爪讗转 讬状讞 讜讻讚讻转讬讘谞讗 讘诪住讻转 讙讬讟讬谉. 讜讛讗 讚讗诪专讬谞谉 讛讻讗 讚讛讞讝讬专讜 讬爪讗 讗注状讙 讚讛状诇 转谞讗讬 讜诪注砖讛 讘讚讘专 讗讞讚 诪砖讜壮鈥� 讚住诪讻讬谞谉 讗诪住拽谞壮鈥� 讚讛转诐 砖讻诇 讛讗讜诪专 注状诪 讻讗讜诪专 诪注讻砖讬讜 讚诪讬 讜讻砖讛讞讝讬专讜 讗讙诇讗讬 诪诇转讗 诇诪驻专注 砖讝讻讛 讘讜 讘砖注转 谞讟讬诇讛 讗讘诇 讻讬 诇讬讻讗 诪注讻砖讬讜 诇讗 讬爪讗 讚讛讗 诇讗 讝讻讛 注讚 诇讗讞专 讞讝专讛 砖拽讬讬诐 讛转谞讗讬 讜讻砖谞讟诇讜 拽讜讚诐 诇讻谉 诇讗 讛讬讛 砖诇讜 讗诇讗 诇诪讗谉 讚住讘专 讚讙诪专讬谞谉 诪转谞讗讬 讘谞讬 讙讚 讜讘谞讬 专讗讜讘谉 砖讻诇 转谞讗讬 讜诪注砖讛 讘讚讘专 讗壮鈥� 讛转谞讗讬 讘讟诇 讻诪讬 砖讗讬谞讜 讜讛诪注砖讛 拽讬讬诐 讜讗注状驻 砖诇讗 讛讞讝讬专讜 讬爪讗 讜讛讬讬谞讜 讚讗诪专讬谞谉 讛转诐 讛专讬 讝讛 讙讬讟讱 注状诪 砖转讞讝讬专讬 诇讬 讗转 讛谞讬讬专 讛专讬 讝讜 诪讙讜专砖转. 讜驻专讬砖谞讗 讟注诪讗 诪砖讜诐 讚讛讜讬 转谞讗讬 讜诪注砖讛 讘讚讘专 讗讞讚 讜讗讬谞讜 转谞讗讬 讻诇诇 讚讗讬 诇讗 讗讬谞讛 诪讙讜专砖转 讻诇诇 讚讛讗 讻讬 诪讛讚专讗 诇讬讛 谞讬讬专讗 讛讜讗 讚讝讻讬讗 讘讬讛 讜讛讗讬 砖注转讗 诇讬转讬讛 讘专砖讜转讛 讚转转讙专砖 讘讬讛 讜诇讘住讜祝 讗住讬拽谞讗 讚讗注状讙 讚诇讗 讙诪专讬谞谉 诪转谞讗讬 讘谞讬 讙讚 讜讘状专 诪讙讜专砖转 讻砖转讞讝讬专谞讜 诇诪驻专注 讻砖讛讙讬注 诇讬讚讛 砖讻诇 砖讗讜诪专 注状诪 讻讗讜诪专 诪注讻砖讬讜 讚诪讬 讜讚讻讜转壮鈥� 讗诪专讬谞谉 讛讻讗 砖讗诐 讛讞讝讬专讜 讬爪讗 诇诪驻专注 讜讗诐 诇讗 讛讞讝讬专讜 诇讗 讬爪讗 讜诇讗 讗诪专讬谞谉 转谞讗讬 讜诪注砖壮鈥� 讘讚讘专 讗壮鈥� 转谞讗讬 讘讟诇 讜讝讛 诪讘讜讗专. 讗讬讻讗 讚拽状诇 讗讬 讗诪专 诇讬讛 注诇 诪谞转 砖转讞讝讬专讜 诇讬 讛讬讗讱 讬讜爪讗 讘讜 讚讻讬讜谉 讚讗诪专 诇讬 诪讬讚讬 讚讞讝讜 诇讬 拽讗诪专 讜讗讬谞讜 讬讻讜诇 诇讛拽讚讬砖讜 讻讚讗讬壮鈥� 讘驻专拽 讬砖 谞讜讞诇讬谉 讜讗诪专讬谞谉 讘谞讚专讬诐 讜讘讘讗 讘转专讗 讻诇 诪转谞讛 砖讗诐 讛拽讚讬砖讛 讗讬谞讛 诪拽讜讚砖转 讗讬谞讛 诪转谞讛 讜诪驻谞讬 讝讛 讻转讘 专砖状讬 讝状诇 讘讘讘讗 讘转专讗 讚诇状讙 诇讬壮鈥� 讜讛专讗讘状讚 讻转讘 讚砖驻讬专 讙专住讬壮鈥� 诇讬 讜讛讻讗 讛专讬 讛讜讗 讬讻讜诇 诇讛拽讚讬砖 讟讜讘转 讛谞讗讛 砖讬砖 诇讜 讘讗转专讜讙 讝讛 讜谞讜转谉 诇讜 讚诪讬 讛谞讗讛 诇讛拽讚砖 讜诇状谞 讻讚讻转讬讘谞壮鈥� 讛转诐 讗讘诇 讛谞讻讜谉 讚拽讜砖讬讗 诪注讬拽专壮鈥� 诇讬转讗 讚讻讬 讗诪专讬谞谉 讛转诐 讻诇 诪转谞壮鈥� 砖讗诐 讛拽讚讬砖讛 讗讬谞壮鈥� 诪拽讜讚砖转 讗讬谞讛 诪转谞讛 讗诇讗 讻砖谞注砖讬转 讘讛注专诪壮鈥� 讻诪转谞转 讘谉 讞讜专讬谉 讚讗诪专 讗讬谞讛 诇驻谞讬讱 讗诇讗 讻讚讬 砖讬讘讗 讗讘讗 讜讬讗讻诇 讻讜壮鈥� 讜讻讚讗诪专讬谞谉 讛转诐 住注讜讚转讜 诪讜讻讞转 注诇讬讜 讜讻谉 讛讜讗 讘讬专讜砖诇诪讬 讚讙专住讬谞谉 讛转诐 讘注讬 专壮鈥� 讬专诪讬讛 诪注转讛 讗讬谉 讗讚诐 谞讜转谉 诪转谞讛 诇讞讘讬专讜 注状诪 砖诇讗 讬拽讚讬砖谞讛 诇砖诪讬诐 讜驻专讬拽 讻讬谞讬 诪转谞讬壮鈥� 讻诇 诪转谞讛 砖讛讜讗 讻诪转谞转 讘谉 讞讜专讬谉 砖谞注砖讬转 讘讛注专诪讛 砖讗讬谞讛 讗诐 讛拽讚讬砖讛 诪拽讜讚砖转 讗讬谞壮鈥� 诪转谞讛 讜讻讘专 讘讬专专谞讜 讝讛 讘诪拽讜诪讜转 讛专讘讛 讜砖诪注讬壮鈥� 诪讬谞讛 讚诪转谞壮鈥� 注状诪 诇讛讞讝讬专讛 专砖讗讬 诇讬转谞壮鈥� 诇讗讞专讬壮鈥� 讜讗讞专 诇讗讞专讬壮鈥� 讜讘诇讘讚 砖转讞讝讜专 诇讘注诇讬壮鈥� 讛专讗砖讜谞讬诐 讻诪讜 砖讛转谞讜 讻讬 讛讻讗 砖专状讙 谞转谞讜 诇专讘讬 讬讛讜砖注 讜专状讬 诇专讘讬 讗诇讬注讝专 讜专状讗 诇专状注 讜讛讞讝讬专讜 诇专状讙:



讗状诇 讘专 讗诪讬诪专 诇专讘 讗砖讬 讗讘讗 爪诇讜讬讬 诪爪诇讬 讘讬讛. 驻讬壮鈥� 讻砖讛讬讛 讗讜讞讝 诇讜诇讘讜 讘讬讚讜 诇讗 讛讬讛 诪谞讬讞讜 讘砖注壮鈥� 转驻诇讛 讜讗讜转讘讬壮鈥� 诇讬讛 诪讚转谞讬 诇讗 讬讗讞讜讝 讗讚诐 转驻讬诇讬谉 讘讬讚讜 住状转 讘讝专讜注讜 讜诪转驻诇诇 讜讗诪专 砖诪讜讗诇 讚住讻讬谉 讜拽注专讛 讜诪注讜转 讻讬讜爪讗 讘讛诐 砖讗住讜专 诇讛转驻诇诇 讘注讜讚谉 讘讬讚讜 讜讗注状讙 讚诇讗 讛讜讜 讚讘专 砖讘拽讚讜砖讛 砖讬拽驻讬讚 讻诇 讻讱 讘谞驻讬诇转谉 诪讬讚讜 讞讬讬砖讬谞谉 讚诇诪讗 讟专讬讚 讘讛讜 讜讻状砖 住驻专讬诐 讜讻讬讜爪讗 讘讛诐 讞讜抓 诪住讬讚讜专 转驻诇讜转 讚讘讛讗 讜讚讗讬 诇讬讻讗 诇诪讬讞砖 讜驻专拽讬谞谉 讛转诐 诇讗讜 诪爪讜讛 讛讜讗 讜讟专讬讚 讛讻讗 诪爪讜讛 讛讬讗 讜诇讗 讟专讬讚 讘讛 驻专砖状讬 讻讬 诪转讜讱 讞讘讬讘讜转 砖诇 诪爪讜讛 砖谞讟诇讜 诇爪讗转 讘讜 诇讗 讟专讬讚 讜诇讗 讬专讚谞讜 诇住讜祝 讚注转讜 讚讜讚讗讬 讻状砖 砖诪转讜讱 讞讘讬讘讜转 讛诪爪讜讛 讬转谉 诇讘 讘诇讜诇讘 砖诇讗 讬驻讜诇 讜诇讗 讬转讻讜讬谉 讘转驻诇转讜 讜讬砖 诇驻专砖 讚讟专讚讛 讚诇讜诇讘 讻讬讜谉 讚诪爪讜转 砖注转讗 讛讬讗 讜讛讬讗 讞讘讬讘讛 讗注状驻 砖诪驻谞讛 诇讘讜 注诇讬讛 拽爪转 讗讬谞讜 诪驻谞讛 诇讘讜 诇讘讟诇讛 讜讗讬谉 讝讛 诪转注讻讘 讘转驻诇讛 讻讚讬 诇诪谞讜注 诪诪谞讜 讞讘讜讘 讛诪爪讜讛 讻讬 讗驻砖专 砖讞讬讘讜讘 诪爪讜讛 讝讜 讬转谞谞讜 讜讬讝讻讬专谞讜 诇讻讜讬谉 诇讘讜 讘转驻诇转讜 讬讜转专 讜讗驻砖专 砖诇讝讛 讻讬讜谉 专砖状讬 讝状诇 讘驻讬专讜砖讜 讻谞状诇:



诪转谞讬壮鈥� 专讘讬 讬讜住讬 讗讜诪专 讬状讟 讛专讗砖讜谉 砖诇 讞讙 砖讞诇 诇讛讬讜转 讘砖讘转. 驻讬壮鈥� 讜诇讜诇讘 讚讜讞讛 砖讘转 讜砖讻讞 讜讛讜爪讬讗 讗转 诇讜诇讘讜 诇专状讛 驻讟讜专 诇驻讬 砖讛讜爪讬讗讜 讘专砖讜转 驻讬壮鈥� 讚讟专讬讚 讜讛状诇 讟讜注讛 讘讚讘专 诪爪讜讛 讜驻讟讜专 诪拽专讘谉 讜讗诪专讬谞谉 讘驻住讞讬诐 砖诇讗 讗状专 讬讜住讬 讗诇讗 讘诇讜诇讘 砖讝诪谞讜 讘讛讜诇 讜诪驻谞讬 砖讛讜讗 讘谉 讟诇讟讜诇 讘讘讬转讜 诪讬讛讜 讛讗讬讚谞壮鈥� 讚诇讜诇讘 诇讗 讚讞讜 砖讘转 讗驻讬诇讜 讘讘讬转讜 讗住讜专 诇讟诇讟诇讜 讜讘讟诇讛 诪转谞讬壮鈥� 讚拽转谞讬 诪拽讘诇转 讗砖讛 诪讬讚 讘谞讛 讻讜壮鈥� 讜讗讬讚讱 讚专壮鈥� 讬讛讜讚讛 讚讗诪专 讘砖讘转 诪讞讝讬专讬谉 讚讻诇 讛谞讬 诇讬转谞讛讜 讗诇讗 讘讝诪谉 讘状讛 砖讚讜讞壮鈥� 砖讘转 讜诇讗 讬讚注谞讜 诇诪讛 讛讘讬讗诐 专讘讬壮鈥� 讗诇驻住讬 讝状诇 讘讛诇讻讜转讬讜 讜讗驻砖专 砖诇讗 讛讘讬讗诐 讗诇讗 诇诇诪讜讚 诪讛 砖讗诪专讜 注诇讬讛 讘讙诪壮鈥� 诪讚讗讙讘讬讛 谞驻拽 讘讬讛:





讛诪讗讬专讬

讛诪砖谞讛 讛讗讞转 注砖专讛 讜讛讜讗 诪注谞讬谉 讛讞诇拽 讛专讘讬注讬 讜讛讜讗 砖讗诪专 讬讜诐 讟讜讘 讛专讗砖讜谉 砖诇 讞讙 砖讞诇 诇讛讬讜转 讘砖讘转 讻诇 讛注诐 诪讜诇讬讻讬谉 讗转 诇讜诇讘讬讛谉 诇讘讬转 讛讻谞住转 讻诇 讗讞讚 讜讗讞讚 诪讻讬专 讗转 砖诇讜 讜谞讜讟诇 诪驻谞讬 砖讗诪专谞讜 讗讬谉 讗讚诐 讬讜爪讗 讬讚讬 讞讜讘转讜 讘讬讜诐 讟讜讘 讛专讗砖讜谉 砖诇 讞讙 讘诇讜诇讘讜 砖诇 讞讘专讜 讜砖讗专 讻诇 讬诪讜转 讛讞讙 讬讜爪讗 讗讚诐 讬讚讬 讞讜讘转讜 讘诇讜诇讘讜 砖诇 讞讘讬专讜 专' 讬讜住讬 讗讜诪专 讬讜诐 讟讜讘 专讗砖讜谉 砖诇 讞讙 砖讞诇 诇讛讬讜转 讘砖讘转 砖讻讞 讜讛讜爪讬讗 讗转 讛诇讜诇讘 诇专砖讜转 讛专讘讬诐 驻讟讜专 诪驻谞讬 砖讛讜爪讬讗讜 讘专砖讜转 讗诪专 讛专"诐 讗诪专 讛砖诐 讬转' 讜诇拽讞转诐 诇讻诐 讘讬讜诐 讛专讗砖讜谉 讜讘讗讛 讛拽讘诇讛 诇讻诐 诪砖诇讻诐 讜讗诐 谞转谞讜 讘诪转谞讛 讬爪讗 讜讗驻讬' 转讛讬讛 讘诪转谞讛 注诇 诪谞转 诇讛讞讝讬专 讻讬 讛注拽专 讗爪诇谞讜 诪转谞讛 注诇 诪谞转 诇讛讞讝讬专 砖诪讛 诪转谞讛 讜诪讜转专 诇转转 诪转谞讛 讘讬讜诐 讟讜讘:



讗诪专 讛诪讗讬专讬 讬讜"讟 讛专讗砖讜谉 砖诇 讞讙 砖讞诇 诇讛讬讜转 讘砖讘转 专"诇 讘讝诪谉 砖讘讬转 讛诪拽讚砖 拽讬讬诐 砖讛讬讛 诇讜诇讘 讚讜讞讛 砖讘转 讘讬讜诐 专讗砖讜谉 讘讻诇 诪拽讜诐 讻诪讜 砖讛转讘讗专 讜讛讬讜 诪讜诇讬讻讬谉 诇讜诇讘讬讛谉 诪注专讘 砖讘转 诇讘讬转 讛讻谞住转 诪爪讚 讗讬住讜专 讛讜爪讗转讜 讘砖讘转 砖讗讬谞讜 讚讜讞讛 砖讘转 诇注谞讬谉 讛讜爪讗讛 讗诇讗 诇注谞讬谉 讟诇讟讜诇 讜诇诪讞专 讻诇 讗讞讚 诪讻讬专 讗转 砖诇讜 讜谞讜讟诇讜 砖讛专讬 讗讬谉 讗讚诐 讬讜爪讗 讘讬讜诐 专讗砖讜谉 讘砖诇 讞讘讬专讜 诇讗 讘砖讗讜诇 讜诇讗 讘讙讝讜诇 讜讻谉 讗讬谉 讗讞讚 诪讜爪讬讗 讗转 讞讘讬专讜 砖讛专讬 讚专砖讜 讜诇拽讞转诐 砖转讛讗 诇拽讬讞讛 讘讬讚 讻诇 讗讞讚 讜讗讞讚 讜讬砖 讻讗谉 诪拽讜诐 注讬讜谉 讜诪讛 讛讜爪专讻谞讜 诇讛讘讬讗 讚讘专 讝讛 诪谉 讛诪拽专讗 讜讻讬 讛讬讻谉 诪爪讬谞讜 诪爪讜讛 讛转诇讜讬讛 讘诪注砖讛 讻注讬谉 谞讟讬诇转 诇讜诇讘 讜转驻诇讬谉 讜爪讬爪讬转 砖讬讛讗 讗讞讚 诪讜爪讬讗 讗转 讞讘讬专讜 砖讗诐 讗诪专讜 讘砖讜驻专 讜诪讙讬诇讛 讜讚讜诪讬讛诐 讛讜讗 诪驻谞讬 砖讛诐 转诇讜讬诐 讘砖诪讬注讛 讜诪"诪 转讬专爪讜 讘讛 砖诪讗讞专 砖讗讬谞讜 讘讗 讗诇讗 诇专爪讜转 注诇 讛诪讬诐 讛讬讬转讬 讗讜诪专 砖讬讟诇讜讛讜 讘讬转 讚讬谉 讜讚讬讬谞讜 讘讻讱 诇讻讱 讛讜爪专讻谞讜 诇讛讘讬讗讛 诪谉 讛诪拽专讗 讜砖讗专 讻诇 讬诪讬 讛讞讙 讗讚诐 讬讜爪讗 讬讚讬 讞讜讘转讜 讘诇讜诇讘讜 砖诇 讞讘专讜 讗祝 讘诪拽讚砖 砖讛专讬 讻讬 讻转讬讘 诇讻诐 讘专讗砖讜谉 讻转讬讘:



专' 讬讜住讬 讗讜诪专 讬讜"讟 讛专讗砖讜谉 砖诇 讞讙 砖讞诇 诇讛讬讜转 讘砖讘转 砖讻讞 讜讛讜爪讬讗 讗转 讛诇讜诇讘 讘专砖讜转 讛专讘讬诐 驻讟讜专 诪驻谞讬 砖讛讜爪讬讗讜 讘专砖讜转 讜讛讜爪讬讗讜 讘专砖讜转 诇讗讜 讚讜拽讗 讗诇讗 砖注讜住拽 讘诪爪讜讛 讛讜讗 讜讛注讜住拽 讘诪爪讜讛 讗诐 砖讙讙 讘讗讬住讜专 驻讟讜专 讜讗讬谉 砖诐 讞讬讜讘 拽专讘谉 讜讬砖 驻讜住拽讬诐 讻专' 讬讜住讬 讗诇讗 砖专讜讘 诪驻专砖讬诐 驻讜住拽讬诐 砖讞讬讬讘 讜诪"诪 讗祝 诇讚讘专讬讜 驻讬' 讘讙诪' 讚讜拽讗 讘砖诇讗 讬爪讗 讘讜 砖讗诐 讬爪讗 讘讜 讗讬谉 讻讗谉 注讜讚 诪爪讜讛 讜讗注"驻 砖讛讬讜 谞讜讟诇讬谉 讗讜转讜 讻诇 讛讬讜诐 诪"诪 讛讜讗讬诇 讜讬爪讗 讻讘专 驻专讞 注讬拽专 讛诪爪讜讛 讜砖诪讗 转讗诪专 讜讛讗讬讱 讗驻砖专 砖诇讗 讬爪讗 讜讛讗 诪讚讗讙讘讛讬讛 谞驻拽 讘讬讛 讜讗驻讬' 诇讗 讻讜讜谉 诇爪讗转 砖讛专讬 讗讬谉 诪爪讜转 爪专讬讻讜转 讻讜谞讛 驻讬专砖讜讛 讘讙诪' 讻讙讜谉 砖讛讜爪讬讗讜 讘讻诇讬 砖讗讬谞讛 诇拽讬讞讛 讜讗注"驻 砖讗诪专讜 诇拽讬讞讛 注诇 讬讚讬 讚讘专 讗讞专 砖诪讛 诇拽讬讞讛 讚讜拽讗 讚专讱 讻讘讜讚 讻讙讜谉 讘住讜讚专 讜讻讬讜爪讗 讘讜 讗讘诇 讚专讱 讘讝讬讜谉 讻讙讜谉 拽注专讛 讗讜 转诪讞讜讬 诇讗 讜讗祝 注诇 讛讻诇讬 讗讬谞讜 讞讬讬讘 砖讘讟诇 讛讜讗 诇讙讘讬 诇讜诇讘 讻讚转谞谉 讛诪讜爪讬讗 讗转 讛讞讬 讘诪讟讛 驻讟讜专 讗祝 注诇 讛诪讟讛 诪驻谞讬 砖讛诪讟讛 讟驻诇讛 诇讜 讜讗讬 谞诪讬 讘砖讛驻讻讜 专"诇 砖诇拽讞讜 讚专讱 专讗砖讜 讜讻诇 讛诪爪讜转 讗讬谉 讬讜爪讗讬谉 讘讛谉 讗诇讗 讚专讱 讙讚讬诇转谉 砖谞讗诪专 注爪讬 砖讟讬诐 注讜诪讚讬诐 讜讛讬讛 诇讜 诇住诪讜讱 注讜诪讚讬诐 诇拽专砖讬诐 专"诇 砖讬讛讬讜 讛拽专砖讬诐 注讜诪讚讬诐 砖讛专讬 注诇 讛拽专砖讬诐 讛讜讗 诪讜住讘 讗诇讗 砖住诪讻讛 诇注爪讬 砖讟讬诐 讻诇讜诪专 砖讬注诪讚讜 讛拽专砖讬诐 讻讚专讱 讙讚讬诇转 讛注爪讬诐 讜讛讜讗 诇讚注转 拽爪转 讗诐 讛驻讻讜 专"诇 砖谞讟诇讜 讘砖诪讗诇 讜讗转专讜讙 讘讬诪讬谉 讗诇讗 砖讘讝讜 讗谞讜 诪讻砖讬专讬谉 讘讚讬注讘讚 讻诪讜 砖讻转讘谞讜 诇诪注诇讛 讜诇诪讚谞讜 诪讻讗谉 砖讗诐 谞讟诇讜 讬爪讗 讘讜 讜讗讬谉 诇讜 诇讘专讱 讗讞专 讻谉 注诇讬讜 讜诪讻讗谉 谞讛讙讜 专讘讬诐 诇讘专讱 注诇讬讜 拽讜讚诐 砖讬住讬专讜讛讜 诪诪拽讜诪讜 讗讜 砖转讬谞讜拽 诪讘讬讗讜 诇驻谞讬讛诐 注讚 砖讬专爪讜 诇讬讟讜诇 讜讬讘专讻讜 讗讜 砖讛讜驻讻讜 诇讬讟讜诇讜 讘砖诪讗诇 讗讜 谞讜讟诇讜 砖诇讗 讻讚专讱 讙讚讬诇转讜 讜诪"诪 讬"诪 砖讗注"驻 砖讛诪爪讜转 讗讬谉 爪专讬讻讜转 讻讜谞讛 讻诇 砖讛讜讗 诪讻讜讬谉 砖诇讗 诇爪讗转 讗讬谞讜 讬讜爪讗 讜诪谉 讛住转诐 诪讻讜讬谉 讛讜讗 讗讚诐 砖诇讗 诇爪讗转 注讚 砖讬讘专讱 讜讻诇 砖讻谉 讘诪爪讜讛 砖讬砖 诇讛 砖讬专讬诐 专"诇 砖讛谞注谞讜注 讛讜讗 砖讬专讬 诪爪讜讛 讗诇讗 砖诪转讜讱 砖讛谞讟讬诇讛 注讬拽专 诪讘专讻讬谉 注诇讬讛 注诇 讚专讱 讛讘讬注讜专 砖讗祝 讘砖注转 讛讘讚讬拽讛 讗谞讜 诪讘专讻讬谉 注诇 讛讘讬注讜专 诪驻谞讬 砖讛讘讚讬拽讛 讗讬谞讛 讗诇讗 爪讜专讱 讘讬注讜专 讜诇讗 讗诪专讜 注讜讘专 诇注砖讬讬转谉 讗诇讗 诇诪注讟 讗讞专 注砖讬讬转谉 讗讘诇 讻诇 砖诪讘专讱 讜讬砖 讗讞专 讘专讻转讜 讘讗讜转讜 注谞讬谉 砖讬专讬 诪爪讜讛 砖讛讜讗 注讜住拽 讘讛诐 讗讞专 讘专讻转讜 讗祝 讝讛 讘讻诇诇 注讜讘专 诇注砖讬讬转谉 讛讜讗 讜讗注"驻 砖讛谞注谞讜注 讚专讘谞谉 讗祝 讛讘专讻讜转 诪讚专讘谞谉 讜讗祝 讘驻住讞讬诐 专讗讬讛 讘专讜专讛 诇讝讛 砖讛专讬 讻砖讗诪专讜 讘注诇 砖诪砖诪注讜 诇砖注讘专 讛拽砖讛讜 诪诪讛 砖讗诪专讜 注诇 谞讟讬诇转 诇讜诇讘 讜转讬专抓 诇讜 砖讗谞讬 讛转诐 讚诪讚讗讙讘讛讬讛 谞驻拽 讘讬讛 讗诇诪讗 讗注"驻 砖讬爪讗 诪讘专讱 讜讜讚讗讬 注诇 住诪讱 砖讬专讬 诪爪讜讛 讛讜讗 讗讜 注诇 住诪讱 砖诪住转诪讗 诪讻讜讬谉 讛讜讗 砖诇讗 诇爪讗转 讜讻谉 讗谞讜 谞讜讛讙讬诐 讜讛谞拽讚谞讬诐 砖诪讘专讻讬诐 拽讜讚诐 砖讬讟诇讜讛讜 讘讬讚诐 讗祝 讛诐 诪讘专讻讬诐 讘诇砖讜谉 注诇 讜讙讚讜诇讬 讛诪讞讘专讬诐 讻转讘讜 砖讻诇 讛诪讘专讱 拽讜讚诐 谞讟讬诇讛 诪讘专讱 诇讬讟讜诇 讜诇讗 转拽谞讜讛 讘注诇 讗诇讗 砖诪住转诪讗 讗讞专 讛讙讘讛讛 讛诐 诪讘专讻讬诐 讜讗"转 诇讚注转 讝讛 诪驻谞讬 诪讛 转拽谞讜 诇讘专讱 讗讞专 讛讙讘讛讛 讜转拽谞讜讛 讘注诇 讬转拽谞讜 诇讘专讱 拽讜讚诐 讛讙讘讛讛 讜讬讘专讱 诇讬讟讜诇 讗驻砖专 砖讞砖砖讜 砖诪讗 讗讞专 砖讬讘专讱 讬拽讚诪谞讜 讗讞专 讜诇讗 转讘讗 讘专讻转讜 转讻讜驻讛 诇诪爪讜讛 讜讗谞讜 讻讘专 讻转讘谞讜 讛讚专讱 讛专讗讜讬 诇讘专讱 讘注诇 讜砖专讗讜讬 诇讘专讱 讘诇诪"讚 讘专讗砖讜谉 砖诇 驻住讞讬诐:



讜讝诪谉 诪讬讛讗 专"诇 砖讛讞讬讬谞讜 讗讬谞讜 诪讘专讻讜 讗诇讗 讗讞专 讛谞注谞讜注 讜诇注谞讬谉 讛讘专讻讛 讗讬谉 讛诪谞讛讙 诇讘专讱 讗诇讗 驻注诐 讗讞转 讘讬讜诐 讜讘砖注转 讛讛诇诇 讗诇讗 砖讬砖 诪爪专讬讻讬诐 诇讘专讱 讻诇 砖注讛 砖讛讜讗 讘讗 诇讬讟诇讜 注诇 讚专讱 诪讛 砖讛讬讛 诪谞讛讙诐 砖讛讬讜 讛讜诇讻讬诐 讻诇 讛讬讜诐 讜诇讜诇讘诐 讘讬讚诐 讻诪讜 砖讬转讘讗专 讘住讜讙讬讗 讝讜 讜讻诇 砖讛谞讬讞讜 诇拽专讜讗 讘转讜专讛 讗讜 诇讬砖讗 讗转 讻驻讬讜 讜讞讝专 讜谞讟诇讜 讞讜讝专 讜诪讘专讱 注诇讬讜 讻诇 讝诪谉 砖讛讜讗 谞讜讟诇讜 讗诇讗 砖讘讝诪谞讬诐 讛诇诇讜 讗讬谉 谞讜讛讙讬诐 讘讜 讻谉:



讝讛讜 讘讬讗讜专 讛诪砖谞讛 讜驻住拽 砖诇讛 讜讚讘专讬诐 砖谞讻谞住讜 转讞转讬讛 讘讙诪专讗 讗诇讜 讛诐:



讻讘专 讘讬讗专谞讜 砖讛诇讜诇讘 爪专讬讱 砖讬拽讞谞讜 诇拽讬讞讛 转诪讛 专"诇 诇拽讬讞讛 砖诇讗 注诇 讬讚讬 讚讘专 讗讞专 讗讗"讻 讚专讱 讻讘讜讚 讻诪讜 砖讻转讘谞讜 诇诪注诇讛 诪讗讞专 砖讘讬讗专谞讜 砖讗讬谉 讗讚诐 讬讜爪讗 讘讬讜诐 讟讜讘 讛专讗砖讜谉 砖诇 讞讙 讘诇讜诇讘讜 砖诇 讞讘专讜 讜讻谉 讘砖讗专 讛诪讬谞讬谉 讗驻讬' 讚专讱 砖讗诇讛 诪讬 砖讗讬谉 诇讜 诇讜诇讘 爪专讬讱 砖讬讛讗 讞讘讬专讜 谞讜转谞讜 诇讜 讘诪转谞讛 讜讗诐 谞转谞讜 注诇 诪谞转 诇讛讞讝讬专 砖诪讛 诪转谞讛 讜讬爪讗 诇讻砖讬讞讝讬专 砖讛专讬 讗祝 讛诪转谞讛 讗讬谞讛 讞诇讛 讗诇讗 诇讻砖讬讞讝讬专 讜讗诐 讗讘讚 诇讗 讬爪讗 讜讞讝专转 讚诪讬诐 讗讬谞讛 讞讝专讛 讜讻诪讜 砖讗诪专讜 讘诪住讻转 讙讬讟讬谉 讘注诇 诪谞转 砖转转谞讬 诇讬 讗讬爪讟诇讬转讬 讚讗爪讟诇讬转 讚讜拽讗 拽讗诪专 讗诇讗 砖讗诐 诪讞诇 讗转 讛讞讝专讛 讗注"驻 砖讘讙讬讟讬谉 讗诪专讜 砖讗讬谞讜 讻诇讜诐 讛转诐 讻讚拽转谞讬 讟注诪讗 讚诇爪注讜专讬 讗讬讻讜讜谉 讗讘诇 讝讛 诪讞讬诇转讜 诪讞讬诇讛 讜讛专讬 讘诪讚讬专 讗转 讞讘讬专讜 注讚 砖讬转谉 诇讘谞讬讜 讻讜专 讞讟讬诐 讗诪专讜 讘谞讚专讬诐 住"讙 讘' 砖讬讻讜诇 诇讜诪专 讛专讬谞讬 讻讗讬诇讜 讛转拽讘诇转讬 讛讗 讘住转诐 爪专讬讱 砖讬讞讝讬专 讜谞诪爪讗 讻砖讛讞讝讬专 讬爪讗 诇诪驻专注 讘谞讟讬诇转讜 讜讗诐 谞转谞讜 专讗讜讘谉 诇砖诪注讜谉 注诇 诪谞转 诇讛讞讝讬专 讬讻讜诇 砖诪注讜谉 诇讬转谞讜 诇诇讜讬 注诇 诪谞转 诇讛讞讝讬专讜 诇讘注诇讬讜 讜讬爪讗讜 讻讜诇诐 讛讗 讻诇 砖诇讗 讛讞讝讬专 诇讗 讬爪讗 讜讛讜讗 砖讗诪专讜 讗转专讜讙 讝讛 谞转讜谉 诇讱 讘诪转谞讛 注诇 诪谞转 砖转讞讝讬专讛讜 诇讬 讜讛讞讝讬专讜 讬爪讗 诇讗 讛讞讝讬专讜 诇讗 讬爪讗 讜讗注"驻 砖讘谞讚专讬诐 诪"讞 讗' 讗诪专讜 讻诇 诪转谞讛 砖讗诐 讛拽讚讬砖讛 讗讬谞讛 诪讜拽讚砖转 讗讬谞讛 诪转谞讛 转讬专爪讜讛 讙讚讜诇讬 讛诪驻专砖讬诐 讬讻讜诇 诇讛拽讚讬砖 讗转 讝讻讜转讜 砖讛专讬 讬讻讜诇 诇诪讻讜专 讝讻讜转讜 讘驻专讜讟讛 讜诇讛拽讚讬砖讛 讜讙讚讜诇讬 讛讚讜专讜转 砖诇驻谞讬谞讜 转讬专爪讜 砖讗祝 讛讗转专讜讙 讘注爪诪讜 讬讻讜诇 诇讛拽讚讬砖讜 讜讗讞"讻 讬驻讚谞讜 讜讬讞讝讬专谞讜 讜讗注"驻 砖讗诪专讜 讘讘转专讗 驻专拽 谞讞诇讛 拽诇"讝 讘' 砖讜专 讝讛 谞转讜谉 诇讱 注诇 诪谞转 砖转讞讝讬专讛讜 诇讬 讛拽讚讬砖讜 讗讬谞讜 诪讜拽讚砖 讘讝讜 讗讬谞讜 讗诇讗 诪驻谞讬 砖讗讬诇讜 讛讬讛 诪讜拽讚砖 讛讬讛 拽讚讜砖 拽讚讜砖转 讛讙讜祝 讜讗讬谉 讬讻讜诇 诇驻讚讜转讜 讜讻讘专 转讬专爪谞讜讛 讘讛专讘讛 驻谞讬诐 讘诪拽讜诪讛 讘驻专拽 讬砖 谞讜讞诇讬谉 讘住讜讙讬讬讗 讛诪砖谞讛 讛砖砖讬转 讜讬"诪 讘谞讜转谉 注诇 诪谞转 诇讛讞讝讬专 砖讗讬谉 讝讛 讬讻讜诇 诇讬转谞讜 诇讗讞专 讗祝 注诇 诪谞转 诇讛讞讝讬专 诇讘注诇讬讜 讗诇讗 讘专砖讜转 讛谞讜转谉 讛专讗砖讜谉 讜诇讚注转 讝讛 诪讛 砖住讬驻专 讘讻讗谉 谞讟诇讜 专' 讙诪诇讬讗诇 讜谞转谞讜 诇专' 讬讛讜砖注 谞讟诇讜 专' 讬讛讜砖注 讜谞转谞讜 诇专' 注拽讬讘讗 讜讻讜' 讘专砖讜转 专讘谉 讙诪诇讬讗诇 讛讬讛 讗诇讗 砖讗祝 诇讚讘专讬讛诐 讗谞讬 讗讜诪专 砖讻诇 诇诪爪讜讛 住转诐 讚注转 讛谞讜转谉 讻讱 讛讬讗 讜讝诪谉 讛讞讝专讛 诇讗 谞转讘专专 讜谞专讗讛 诇讬 讘诇讜诇讘 诪讬讛讗 砖爪专讬讱 诇讛讞讝讬专讜 讘讻讚讬 砖诇讗 转驻拽注 诪爪讜转 讛谞讟讬诇讛 诪讘注诇讬讜 诇诪讞专转讜 讜讻谉 专讗讜讬 诇讗诪讜讚 讘讜 讚注转 讛谞讜转谉:



讛转讘讗专 注讜讚 讘讘转专讗 砖诐 砖讛讗讞讬谉 讗讜 讛砖讜转驻讬谉 砖拽谞讜 讗转专讜讙 诪转驻讬住转 讛讘讬转 谞讟诇讜 讗讞讚 诪讛诐 讜讬爪讗 讘讜 讗诐 讬讻讜诇 诇讗讻诇讛 讬爪讗 讜讗诐 诇讗讜 诇讗 讬爪讗 讜讚讜拽讗 讗转专讜讙 诇讻诇 讞讚 讜讞讚 讻诇讜诪专 讝讛 砖转诇讬谞讜 讛讚讘专 讘讬讻讜诇 诇讗讻诇讜 驻讬专讜砖讜 砖讬砖 砖诐 讗转专讜讙讬谉 讛专讘讛 讻谞讙讚 讻诇 讗讞讚 讜讗讞讚 砖讛专讬 讘讬讚讜注 砖讗讞讚 诪讛诐 专讗讜讬 诇讞诇拽讜 讜讗注"驻 砖诪"诪 讗驻砖专 砖讗讞讚 诪讛诐 讙讚讜诇 诪讞讘讬专讜 讜谞诪爪讗讜 爪专讬讻讬诐 砖讜诪讗 讘讞诇讜拽转诐 讜讻诇 砖爪专讬讱 砖讜诪讗 讘讞诇讜拽转讜 讗讬谉 讛砖讜转祝 专砖讗讬 诇讞诇讜拽 诇注爪诪讜 讘诇讗 专砖讜转 讞讘讬专讜 讻诪讜 砖讘讬讗专谞讜 讘诪拽讜诪讜 讬专讗讛 诇讬 砖诪"诪 诇注谞讬谉 诇爪讗转 讬讚讬 讞讜讘讛 讗讬谉 讻讗谉 爪讜专讱 砖讜诪讗 讜讗讬谉 讗讞讚 诪讛诐 拽驻讬讚 注诇 讞讘讬专讜 讛讗 讗诐 诇讗 讛讬讜 砖诐 讗转专讜讙讬谉 讛专讘讛 讗注"驻 砖讬砖 砖诐 驻专讬砖 讜专讬诪讜谉 讗讬谉 讝讛 讻诇讜诐 砖讛砖讜转祝 拽驻讬讚 注诇讬讜 讘讞诇讜拽讛 讗祝 诇注谞讬谉 讛诪爪讜讛 讜诇讗 谞拽专讗 砖诇讜 讗祝 诇注谞讬谉 讛诪爪讜讛 讜讬"诪 诪驻谞讬 砖讻诇 讗讞讚 讜讗讞讚 讬讻讜诇 诇讜诪专 讗祝 讗谞讬 专讜爪讛 讞诇拽 讘讙讜驻讜 砖诇 讗转专讜讙 讜讗讬谉 谞专讗讛 诇讬 砖讛专讬 讗祝 讘讗转专讜讙讬谉 讻谉 讗讞专 砖讛讜讗 爪专讬讱 砖讜诪讗 讗讬讝讛 讙讚讜诇 诪讞讘讬专讜 讜谞专讗讬谉 讛讚讘专讬诐 讻诪讜 砖讻转讘转讬 讜诇诪讚谞讜 诪"诪 砖砖谞讬诐 砖诇拽讞讜 诇讜诇讘 讗讜 讗转专讜讙 讘砖讜转驻讜转 讗讬谉 讗讞讚 诪讛诐 讬讜爪讗 注讚 砖讬转谉 诇讜 讞讘讬专讜 讞诇拽讜 讜诪讻讗谉 驻拽驻拽讜 专讘讬诐 讘诇讜诇讘 砖诇 爪讘讜专 讜诪"诪 讛专讘讛 专讘谞讬诐 讛住讻讬诪讜 诇讛转讬专 诪驻谞讬 砖住转诐 讛讚讘专讬诐 讻诇 讗讞讚 谞讜转谉 讞诇拽讜 诇讞讘讬专讜 注诇 讚注转 讞讝专转 讻诇 讗讞讚 诇讞讘讬专讜 诇爪讜专讱 诪爪讜转讜 讜谞专讗讛 诇讬 住注讚 讘讚讘专 诪诪讛 砖讗诪专讜 讘转诇诪讜讚 讛诪注专讘 注诇 诪砖谞转谞讜 讘诪讛 砖讗诪专讜 砖讻诇 讗讞讚 讛讬讛 诪讻讬专 讗转 砖诇讜 砖讗祝 讛诐 讛讬讜 讗讜诪专讬诐 讗诐 讬讙讬注 讗转 砖诇讜 讘讬讚 讞讘讬专讜 讬讛讗 砖诇讜 讘诪转谞讛 讜讻谉 讘驻专拽 诇讜诇讘 讜注专讘讛 诪诇诪讚讬诐 讛讬讜 讗讜转诐 讘讬转 讚讬谉 诇讜诪专 讻诇 诪讬 砖讬讘讗 讜诇讜诇讘讜 砖诇 讞讘讬专讜 讘讬讚讜 讬讛讗 砖诇讜 讘诪转谞讛 讜讘砖诇 爪讘讜专 诪讬讛讗 住转诐 讛讚讘专讬诐 讻讱 讛讜讗 讜讗讬谉 爪专讬讱 转谞讗讬 讜讗注"驻 砖讬砖 砖诐 讛专讘讛 讬转讜诪讬诐 拽讟谞讬诐 砖讗讬谉 讬讜讚注讬谉 诇讛拽谞讜转 讻讜诇诐 讗讞专 诪谞讛讬讙讬讛诐 谞讙专专讬诐 讜讗祝 专讘讬诐 专讗讬转讬 住讜诪讻讬诐 诇讜诪专 砖讗祝 讘诪转谞转 诇讜诇讘 注诇 诪谞转 诇讛讞讝讬专 讗讬谉 爪专讬讱 诇讛讝讻讬专 诇讜 讻谉 专"诇 注诇 诪谞转 砖讬讞讝讬专 诪讻讬讜谉 砖讛讜讗 爪专讬讱 诇爪讗转 讘讜 讛讬讜诐 讗讜 诇诪讞专 住转诐 讛讚讘专讬诐 砖诇爪讜专讱 诪爪讜讛 讛讜讗 谞讜转谉 讜注诇 讚注转 讞讝专讛 讜诪讛 砖讗诪专讜 讘转诇诪讜讚 讛诪注专讘 专讘 谞讞诪谉 讘专 讬注拽讘 讬讛讘 讗转专讜讙讗 诇讘专讬讛 讗诪专 诇讬讛 诇讻砖转讝讻讛 讘讜 讜讘诪爪讜转讜 讛讞讝讬专谞讜 诇讬 诪驻谞讬 砖拽讟谉 讛讬讛 讜讻讘专 讗诪专讜 诪"讜 讘' 诇讗 诇拽谞讬 讗讬谞讬砖 诇讜诇讘讗 诇讘专讬讛 讬谞讜拽讗 讘讬讜诪讗 讟讘讗 讚诪拽谞讗 拽谞讬 讗拽谞讜讬讬 诇讗 诪拽谞讬 讛讗 讙讚讜诇 诇讗 爪专讬讱 讜诇诪讚转 砖讗祝 讘拽讟谉 诪讜转专 讜讘诇讘讚 讘转谞讗讬 砖讛专讬 讗讬谉 诪转谞转讜 讗诇讗 注诇 转谞讗讬 讜诪"诪 专讗讜讬 诇讛转谞讜转 讗诇讗 砖讗诐 诇讗 讛转谞讛 住讜诪讻讬谉 注诇 讚讘专讬诐 讗诇讜 讘砖注转 讛讚讞拽 讜诇拽爪转 专讘谞讬诐 专讗讬转讬 砖讝讛 砖讛讜讝讻专 讘转诇诪讜讚 讛诪注专讘 讚讬讛讬讘 讗转专讜讙讗 诇讘专讬讛 讙讚讜诇 讛讬讛 讗讜 砖讛讙讬注 诪讬讛讗 诇讻诇诇 驻注讜讟讜转 砖诪拽讞谉 诪拽讞 讜诪诪讻专谉 诪诪讻专 讘诪讟诇讟诇讬谉 讛讗 讻诇 砖讛讜讗 讘砖讬注讜专 砖讝讜讻讛 诇注爪诪讜 讜讗讬谞讜 讝讜讻讛 诇讗讞专讬诐 讛专讬 讝讛 讝讜讻讛 讜讗讬谞讜 诪讝讻讛 讜诪转谞讛 注诇 诪谞转 诇讛讞讝讬专 讗讬谞讛 诪讜注诇转 讘讜 讻诇诇 砖讗讬谉 诇讜 讬讚 诇讛讞讝讬专 讛诪转谞讛 讜讘讟诇讛 诪注讬拽专讛 讜讗诐 转诪爪讗 诇讜诪专 砖讛诪转谞讛 诪讜注诇转 讛讞讝专讛 诪讬讛讗 讗讬谞讛 诪讜注诇转 讜转谞讗讬 砖讗讬 讗驻砖专 诇拽讬讬诪讜 讘住讜驻讜 讛讜讗 讜转谞讗讬 讘讟诇 讜诪注砖讛 拽讬讬诐 讜讛讚讘专讬诐 专讜驻驻讬诐:



诪谞讛讙诐 砖诇 讗谞砖讬 讬专讜砖诇诐 讗讚诐 讬讜爪讗 诪讘讬转讜 诇讜诇讘讜 讘讬讚讜 谞讻谞住 诇讘讬转 讛讻谞住转 诇讜诇讘讜 讘讬讚讜 拽讜专讗 讗转 砖诪注 诇讜诇讘讜 讘讬讚讜 注讜诪讚 讜诪转驻诇诇 诇讜诇讘讜 讘讬讚讜 讜讗注"驻 砖讗诪专讜 诇讗 讬讗讞讝 讗讚诐 转驻讬诇讬谉 讘讬讚讜 讜住驻专 转讜专讛 讘讝专讜注讜 讜讬转驻诇诇 讛转诐 诇讗讜 诪爪讜讛 谞讬谞讛讜 砖讗讬谉 诪爪讜转 住驻专 转讜专讛 讜转驻讬诇讬谉 讘谞讟讬诇讛 讘讬讚 讜讛专讬 讛讜讗 讟专讬讚 注诇讬讛诐 讻讗讬诇讜 谞讜讟诇 讘讬讚讜 住讻讬谉 讜拽注专讛 诪注讜转 讜讻讻专 讗讘诇 诇讜诇讘 砖诪爪讜转讜 讘谞讟讬诇讛 讗讬谉 讻讗谉 讟讬专讚讗 讜讻砖讛讬讜 讛讜诇讻讬谉 诇拽专讜讗 讘转讜专讛 讜诇讬砖讗 讗转 讻驻讬讛诐 诪谞讬讞讜 讜讞讜讝专 讜谞讜讟诇讜 讛诇讱 诇讘拽专 讞讜诇讬诐 讜诇谞讞诐 讗讘诇讬诐 诇讜诇讘讜 讘讬讚讜 谞讻谞住 诇讘讬转 讛诪讚专砖 诪砖讙专讜 讘讬讚 讘谞讜 讗讜 讘讬讚 注讘讚讜 讗讜 讘讬讚 砖诇讜讞讜 讜注讜住拽 讘诪砖谞转讜 讜诪讛 砖谞转讙诇讙诇 讻讗谉 讘转驻诇讬谉 砖诇讗 讬讬砖谉 讘讛诐 诇讗 注专讗讬 讜诇讗 拽讘注 讜诇讗 讬砖转讬谉 讘讛诐 讻讘专 讘讬讗专谞讜讛 诇诪注诇讛:





转讜住驻讜转 专讬"讚

讛讞讝讬专讜 讬讬爪讗 讜讗诐 诇讗讜 诇讗 讬爪讗 讗讬 拽砖讬讗 讻讬讜谉 砖讞讬讬讘 诇讛讞讝讬专讜 讗"讻 讗讬谞讜 讬讻讜诇 诇讛拽讚讬砖讜 讜讛讬讻讬 讛讜讬 诪转谞讛 注"诪 诇讛讞讝讬专 砖诪讛 诪转谞讛 讜讛谞转谉 讘谞讚专讬诐 讻诇 诪转谞讛 砖讗讬谞讛 砖讗诐 讛拽讚讬砖讛 转讛讗 诪拽讜讚砖转 讗讬谞讛 诪转谞讛 讞砖讜讘讛 讛转诐 讛讜讛 讬讛讬讘 诇讬' 讛讞爪专 讜讛住注讜讚讛 诪转谞讛 诇讞诇讜讟讬谉 讜诇讗 讗诪专 诇讜 注讚 讝诪谉 驻诇讜谞讬 讜诇讗 谞转谞诐 诇讜 讘讻诇 诇讘 讗诇讗 砖讬讘讗 讗讘讬讜 讜讬讗讻诇 讘住注讜讚讛 讜讗诪专讜 讞讻诪讬诐 砖讻诇 诪转谞讛 砖讗讬谉 讛诪拽讘诇 讬讻讜诇 诇讛拽讚讬砖讛 诇讗讜 砖诪讛 诪转谞讛 讜讻讬讜谉 讚诇讗讜 砖诪讛 诪转谞讛 讛专讬 讛谉 砖诇 谞讜转谉 讜讛诪讜讚专 讗住讜专 讘讛谉 讗讘诇 讗诐 谞转谉 讗讚诐 诇讞讘讬专讜 讞爪专讜 讗讜 砖讚讛讜 讗讜 讞诪讜专讜 讘诪转谞讛 注讚 讝诪谉 驻诇讜谞讬 讘讻诇 诇讘 注"诪 砖诇讗讞专 讗讜转讜 讛讝诪谉 讬讞讝讬专讛讜 诇讜 拽谞讛 讛诪拽讘诇 注讚 讗讜转讜 讝诪谉 讜讛讜讗 讗讜讻诇 讛驻讬专讜转 砖诇讛谉 注讚 讗讜转讜 讛讝诪谉 讜讗诐 专讜爪讛 诇讛拽讚讬砖谉 注讚 讗讜转讜 讛讝诪谉 讬讻讜诇 讜讛讛拽讚砖 讗讜讻诇 讛驻讬专讜转 注讚 讗讜转讜 讛讝诪谉 讜诇讗讞专 讛讝诪谉 讞讜讝专 诇讘注诇讬讜 诪讬讚讬 讚讛讜讛 讗砖讚讛 诪拽谞讛 砖讗讬谞讜 拽谞讜讬 诇讜 讗诇讗 注讚 讛讬讜讘诇 讜讘讬讜讘诇 讞讜讝专 诇讘注诇讬讜 讜讗诐 讛拽讚讬砖讜 讛讜讗 诪讜拽讚砖 注讚 讛讬讜讘诇 讜讘讬讜讘诇 讞讜讝专 诇讘注诇讬诐 讛专讗砖讜谞讬诐 讜讛"谞 讘讗转专讜讙 谞转谞讜 诇讜 讘诪转谞讛 注讚 讝诪谉 砖讬爪讗 讘讜 讜诇讗 诪转谞讛 诇讞诇讜讟讬谉 砖讬讜讻诇 诇讛拽讚讬砖讜 诇讙诪专讬 讜讘讜讚讗讬 讗诇讜 讛讬' 砖"驻 讘讗讜转讛 讛诪转谞讛 注讚 讗讜转讜 讛讝诪谉 砖讬讟诇谞讜 讛讬' 讬讻讜诇 诇讛拽讚讬砖讜 诇讙诪专讬 讜讛讬' 诪砖转讻专 讛讛拽讚砖 讘讗讜转讛 驻专讜讟讛 讗诇讗 砖讗讬谞讜 讚讘专 讛砖讜讜讛 诪诪讜谉 讜诪驻专 讝讛 讗讬谞讜 诪讜拽讚砖 讜诇讗 诪驻谞讬 砖讗讬谞讜 专砖讗讬 讚专砖讗讬 讛讜讗 讗诇讗 砖讗讬谞讜 砖讜讛 讻诇讜诐 讜讛讬诇讻讱 诪转谞讛 讛讬讗 讜拽专讬谞谉 讘讬' 诇讻诐 转讚注 讚讛讗 讛讚住 讜注专讘讛 讗讬谉 讘讛诐 砖"驻 讗讜转讜 讛讘讚 砖诇 讛讚住 讗讜 砖诇 注专讘讛 讜讗诐 讛拽讚讬砖讜 讘注诇讬讜 讗讬谞讜 诪讜拽讚砖 砖讗讬谉 讛拽讚砖 讞诇 注诇讬讜 讬拽专讗 诇讻诐 讜讛诐 讛"谞 诪转谞转 讛讗转专讜讙 注"诪 诇讛讞讝讬专 讗注"讙 讚诇讗 讞讬讬诇 讛拽讚砖 注诇讜讬' 拽专讬谞' 讘讬' 诇讻诐. 讜讗讬 拽砖讬讗 讻讬讜谉 讚讻诇 诪讬讚讬 讚讗讬谞讜 砖"驻 诇讗 讞砖讬讘 诪诪讜谉 诇诪讬讞诇 讛拽讚砖 注诇讜讬' 讗讬 讛讻讬 讙诐 讙讝诇 谞诪讬 诇讗 讬拽专讗 讜讗诪讗讬 转谞谉 讛讚住 讛讙讝讜诇 驻住讜诇 讜注专讘讛 讙讝讬诇讛 驻住讜诇讛 讜讛专讬 讗诐 转讜讘注讜 讘讚讬谉 讗讬谉 讘"讚 谞讝拽拽讬谉 诇驻讞讜转 诪砖"驻 讜讗讬谉 讬讻讜诇 讛谞讙讝诇 诇讛讜爪讬讗讜 讘讚讬谞讬诐 讜讛讜讬 讻讚讬讚讬' 讜拽专讬谞讗 讘讬' 砖诇讻诐 讻讚讗诪专谉 诇注讬诇 讘专讬砖 驻专拽讬谉 讜诇讬拽谞讬' 讘砖讬谞讜讬 诪注砖讛 讻讬 讛讬讻讬 讚讛转诐 讗讬谞讜 讬讻讜诇 诇讛讜爪讬讗讜 讘讚讬讬谞讬谉 诪驻谞讬 砖砖讬谞讛讜 讜讗讬谉 诇讜 注诇讬讜 讗诇讗 讚诪讬诐 讛讛"谞 讛讻讗 讻讬讜谉 砖讗讬谉 讘讜 砖"驻 讗讬谞讜 讬讻讜诇 诇讛讜爪讬讗讜 讘讚讬讬谞讬诐 讜讗诪讗讬 诇讗 讬爪讗 讘讜 转砖讜讘讛 讻砖讙讝诇 讚讘专 砖讗讬谉 讘讜 砖"驻 讗注"驻 砖讗讬谞讜 讬讻讜诇 诇讛讜爪讬讗讜 讘讚讬讬谞讬诐 讜诇讗讜 讘专 讛砖讘讛 讛讬讗 诪"诪 讛讙讜讝诇 讘诪讗讬 拽谞讗讜 讜讗注"驻 砖讗讬谞讛 讞砖讜讘讛 讙讝讬诇讛 讗爪诇 讛谞讙讝诇 专讞诪谞讗 拽驻讬讚 注诇讛 讻讬讜谉 讚诇讗 讛讜讗讬 讚讬讚讬' 讜驻住诇讛 诪砖讜诐 讙讝讬诇讛 讜讝讛 讚讜诪讛 诇诪讗讬 讚讗诪专讬' 讘谉 谞讞 谞讛专讙 注诇 驻讞讜转 诪砖"驻 讜诇讗 谞讬转谉 诇讞砖讘讜谉 讗诇诪讗 讗注"讙 讚诇讙讘讬 讬砖专讗诇 讛谞讙讝诇 诇讗 讞砖讬讘讗 讙讝讬诇讛 诇讙讘讬 讘"谞 讞砖讜讘讛 讙讝讬诇讛 诇讛转讞讬讬讘 注诇讬讜 讜讛讛"谞 讛讻讗 讗注"讙 讚诇讙讘讬 谞讙讝诇 诇讗 讞砖讬讘讗 讙讝讬诇讛 讗爪诇 讛讘讜专讗 讞砖讜讘讛 讙讝讬诇讛 讻讬讜谉 砖诇讗 拽谞讗讛 讘讻诇讜诐 讜诇讗 拽专讬谞讗 讘讬' 诇讻诐 讜讗讬谞讜 讬讻讜诇 诇拽讬讬诐 讘讛 讛诪爪讜讛 讗讘诇 讗诐 注砖讛 讘讛 砖讬谞讜讬 诪注砖讛 讗注"驻 砖讗讬谞讜 讞讬讬讘 诇讬转谉 诇谞讙讝诇 讻诇讜诐 砖讛专讬 讗讬谉 讘讜 砖"驻 讻砖专 讚讻讬讜谉 讚讗讬 讛讜讛 讘讬' 砖"驻 讛讜讬 拽谞讬 诇讬' 讛砖转讗 谞诪讬 拽谞讬 诇讬' 讗讘诇 讗诐 诇讗 砖讬谞讛讜 讻讬讜谉 讚讗讬诇讜 讛讜转 讘讬' 砖"驻 诇讗 讛讜讛 拽谞讬 诇讬' 讜诇讗 拽专讬谞讗 讘讬' 诇讻诐 讛砖转讗 谞诪讬 诇讗 拽专讬谞讗 讘讬' 诇讻诐 注诪"砖 讘驻' 讬砖 谞讜讞诇讬谉 讘诪讛讚讜专讗 拽诪讗:





诪讛专砖"讗 - 讞讬讚讜砖讬 讛诇讻讜转

转讜住' 讘讚"讛 讛讬诇讱 讗转专讜讙 讝讛 讻讜' 讜诇砖讜谉 讻诇 诪转谞讛 砖讗讬谞讛 讻讜' 诪讜讻讬讞 讻谉 讚诪砖诪注 讻讜' 注讻"诇 讜讝"诇 讛专"谉 讜讛讬讬谞讜 诇讬砖谞讗 讻诇 诪转谞讛 砖讗讬谞讛 讻诇讜诪专 讻诇 诪转谞讛 砖诪转讜讱 讛注专诪转讛 讗讬谞讛 讻诇讜诐 注讚 砖讗诐 讛拽讚讬砖讛 讗讬谞讛 讻讜' 注讻"诇:





诪讛专"诐

转讜住' 讚"讛 讛讬诇讱 讗转专讜讙 讝讛 讜讻讜' 讘砖讜诐 诪拽讜诐 讗讬谉 诪讚拽讚拽 讛讙诪' 讘诇砖讜谞讜 讜讻讜':


讘讗"讚 讜讛讗 讗谞谉 转谞谉 讘谞讚专讬诐 讜讻讜' 讚讻诇 诪转谞讛 砖讗讬谞讛 砖讗诐 讛拽讚讬砖讛 诪拽讜讚砖转 讻讜' 讻爪"诇 讜讘住讚专 讛诪砖谞讬讜转 讙专讬住 砖讗诐 讛拽讚讬砖讛 讗讬谞讛 诪拽讜讚砖转:





讞讻诪转 砖诇诪讛

转讜住' 讘讚"讛 讗讗"讻 讻讜' 讜诪讛 砖谞讛讙讜 讛拽讛诇 讻讜'. 谞"讘 诇注讬诇 讘驻' 讛讬砖谉 (住讜讻讛 讚祝 讻"讝) 诇讗 讻转讘讜 讜诪诇诪讚讬谉 讗讜转诐 讗诇讗 住转诪讗 讚注转讬谞讜 诪住讻诪转 讜讻谉 讘讗砖专"讬 讜住诪"讙:


讘讗"讚 诇爪讗转 讘讜 讜讗注"驻 砖诇讗 驻讬专砖讜 讻讜' 讻爪"诇:


讘讚"讛 讛讬诇讱 讗转专讜讙 讝讛 讻讜' 诪讬讚讬 讚讞讝讬 诇讬讛 拽讗诪专 讻讜' 谞"讘 驻讬' 讜讗诐 讬讻讜诇 (诇拽讚砖讜) [诇讛拽讚讬砖讜] 诇讗 讞讝讬 诇讬讛 讜拽"诇:


讘讗"讚 讻诪讜 砖诪驻专砖 砖诐 讗讜 诪砖讜诐 讚讜讬转讜专 讗住讜专 讻讜' 讻爪"诇. 讜谞"讘 驻讬' 诪讛 砖讚专讱 诇讜转专 讜诇讗 诇讛拽驻讬讚 注诇讬讜 讗驻"讛 讗住讜专 讘诪讜讚专 讛谞讗讛 讻讚讗讬转讗 讘诪讙讬诇讛 讘驻"拽:





专砖"砖

讙诪专讗 讗诪专 诇讜 专"讬 讜讛诇讗 诪讛"转 讻讜'. 专砖"讬 讘专"讛 诪讞拽 转讬讘转 诇讜:



[砖诐 诇讗 讬讗讞讝 讗讚诐 讻讜' 讜住"转 讘讞讬拽讜 讻讜'. 讘讘专讻讜转 讛讙讬专住讗 讘讝专讜注讜 讜讻"讛 讛诇砖讜谉 砖诐 (讬讞)] :



转讚"讛 讛讬诇讱 讘谞讚专讬诐 讬专讜砖诇' 讚讗诪专 注诇讛 专' 讬专诪讬讛 讘注讬 诪注转讛 讗讬谉 讗讚诐 谞讜转谉 诪转谞讛 讻讜'. 讻爪"诇:





讛讙讛讜转 讬注讘"抓

讙诪壮 讗诪专 诇讜 专"讬. 诪诇转 诇讜 谞诪讞拽 (讜讻谉 诪讞拽讜 专砖"讬 讘专"讛 诇壮 讘壮 讜诇驻谞讬谞讜 诇讬转讗 砖诐 讜讘诪谞讞讜转):


砖诐 "砖诪讬讛" 诪转谞讛. 爪"诇 砖诪讛:


砖诐 讛讻讗 诪爪讜讛 谞讬谞讛讜. 谞状讘 讛讚' 诪讬谞讬诐:





讘谉 讬讛讜讬讚注

诇指诪旨指讛 诇值讬讛旨 诇职诪值讬诪址专: 砖讈侄诇旨职拽指讞讜止 讘旨职讗侄诇侄祝 讝讜旨讝? 诇职讛讜止讚执讬注植讱指 讻旨址诪旨指讛 诪执爪职讜讜止转 讞植讘执讬讘讜止转 注植诇值讬讛侄谉. 讬砖 诇讛讘讬谉 '注植诇值讬讛侄谉' 诪砖诪注 注诇 讻讜诇谉 讜诇讻讗讜专讛 诇讗讜 诪砖诪注 诪讛讻讗 注谞讬谉 讝讛 砖诇 讞讘讜讘 诪爪讜转 讗诇讗 专拽 注诇 专讘谉 讙诪诇讬讗诇 讜诇讗 注诇 专讘讬 讬讛讜砖注 讜专讘讬 讗诇注讝专 讘谉 注讝专讬讛 讜专讘讬 注拽讬讘讗 讚讛诐 诇讗 讛讬讛 诇讛诐 诪砖诇讛诐 讗诇讗 诇拽讞讜 诪谉 专讘谉 讙诪诇讬讗诇?
讜谞专讗讛 诇讬 讘住"讚 讚讘讗诪转 诪谉 讬讚讬注讛 讝讜 砖讛讜讚讬注 诇谞讜 讛转谞讗 '砖讈侄诇旨职拽指讞讜止 讘旨职讗侄诇侄祝 讝讜旨讝' 讬爪讗 诇谞讜 讞讬讘讜讘 诪爪讜转 讗爪诇 专讘谉 讙诪诇讬讗诇. 讜注讜讚 诇诪讚谞讜 诪讝讛 讛转谞爪诇讜转 注诇 砖诇砖讛 讛转谞讗讬诐 砖注诪讜 砖诇讗 讬讗诪专 讗讚诐 讗讬谉 讛诪爪讜转 讞讘讬讘讜转 注诇讬讛诐, 讚讛专讗讬讛 诇讗 拽谞讜 诇讜诇讘 诪讻讬住诐 讗诇讗 驻讟专讜 注爪诪谉 讘砖诇 专讘谉 讙诪诇讬讗诇, 诇讻讱 讛讜讚讬注 诇谞讜 砖拽谞讗讜 '讘旨职讗侄诇侄祝 讝讜旨讝' 讜诪讝讛 讗谞讞谞讜 讬讜讚注讬诐 砖诇讗 讛讬讛 谞诪爪讗 讗诇讗 诇讜诇讘 讗讞讚 砖讗诐 谞诪爪讗 注讜讚 砖谞讬诐 讜砖诇砖 诇讗 讛讬讛 讬讻讜诇 讝讛 讘注诇 讛诇讜诇讘 诇诪讻专讜 讘讗诇祝 讝讜讝! 注诇 讻谉 诪谉 讛注专讱 讛讙讚讜诇 讛讝讛 谞讚注 砖诇讗 讛讬讛 注讜讚 讗讞专 讜讛砖转讗 诪诪讬诇讗 诇讗 讬讘讗 讗讚诐 诇讜诪专 注诇 砖诇砖讛 专讜注讬诐 讛拽讚讜砖讬诐 讛谞讝讻专 砖诇讗 讛讬讜 讛诪爪讜转 讞讘讬讘讜转 注诇讬讛诐 讜诇讻讱 诇讗 拽谞讜 诪砖诇讛诐 讚讘讗诪转 诇讗 讛讬讛 讗诇讗 专拽 讗讞讚 讜讘讚讬谉 讛讜讗 砖讬拽讞讛讜 讛谞砖讬讗. 谞诪爪讗 诪讝讛 讛讬讚讬注讛 砖诇 讛注专讱 谞讜讚注 诇谞讜 讚讘专 讘注谞讬谉 讛讞讬讘讜讘 讙诐 注诇 砖诇砖讛 讛转谞讗讬诐 讛拽讚讜砖讬诐 砖讛讬讜 砖诐 讜诇讻讱 讻诇诇 讗讜转诐 讘讝讛 讛注谞讬谉 砖诇 讛讞讬讘讜讘 注诐 专讘谉 讙诪诇讬讗诇 讜讗诪专 '注植诇值讬讛侄谉'.





讘谞讬讛讜

谞职讟指诇讜止 专址讘旨指谉 讙旨址诪职诇执讬讗值诇 讜职讬指爪指讗 讘旨讜止 讜旨谞职转指谞讜止 诇职专址讘旨执讬 讬职讛讜止砖讈只注址 讘旨职诪址转旨指谞指讛 讜职谞指讟职诇讜旨 专址讘旨执讬 讬职讛讜止砖讈只注址 讜职讬指爪指讗 讘旨讜止 讜旨谞职转指谞讜止 诇职专址讘旨执讬 讗侄诇职注指讝指专 讘旨侄谉 注植讝址专职讬指讛 讜讻讜'. 讛谞讛 讘讛诪讗住祝 (砖谞讛 砖讬砖讬转 讞讜讘专转 讚') 讻转讜讘 讘砖诐 专讘 讜诪讜专讛 爪讚拽 讚注讬专 讛讗专讗讚讗拽 讬注"讗 砖谞住转驻拽 讘讛讬拽讛诇 讛注讜诇诐 诇讘专讱 讘讗转专讜讙 讛拽讛诇 讗诐 砖讬讬讱 讘讝讛 诪爪讜讜转 注砖讛 讚旨职讜职拽执讚址旨砖职讈转旨讜止 (讜讬拽专讗 讻讗, 讞) 诇讬转谉 诇讻讛谉 诇讘专讱 转讞诇讛? 讜诇诪讚 诪讻讗谉 讚讗讬谉 诇讚拽讚拽 讘讝讛, 讚讛讗 专讘讬 讗诇注讝专 讘谉 注讝专讬讛 讛讬讛 讻讛谉 讬讛讬讛 诇讜 诇专讘谉 讙诪诇讬讗诇 诇讛拽讚讬诪讜 注诇 专讘讬 讬讛讜砖注? 讗诇讗 讘注诇 讻专讞讜 讚诇讗 砖讬讬讱 讘讝讛 诪爪讜讜转 注砖讛 讚旨职讜职拽执讚址旨砖职讈转旨讜止! 注讚 讻讗谉 讚讘专讬讜.
讜讝讜讻专 讗谞讬 讻讬 讘注转 砖专讗讬转讬 讚讘专讬诐 讗诇讜 讘讛诪讗住祝 讻砖讛讙讬注 诇讬讚讬 转诪讛转讬 注诇 讚讘专讬讜 讚讗讬谉 诪讻讗谉 讛讜讻讞讛 讻诇诇, 讚诪谞讗 诇讬讛 砖讛讬讜 专讘讬 讬讛讜砖注 讜专讘讬 讗诇注讝专 讘谉 注讝专讬讛 注讜诪讚讬诐 砖谞讬讛诐 讘讬讞讚 讗爪诇 专讘谉 讙诪诇讬讗诇, 讜讚讬诇诪讗 转讞诇讛 谞讻谞住 专讘讬 讬讛讜砖注 诇讘讚讜 讗爪诇 专讘谉 讙诪诇讬讗诇 讜谞转谉 诇讜, 讜讗讞专 讻讱 谞讻谞住 专讘讬 讗诇注讝专 讘谉 注讝专讬讛, 讜诇注讜诇诐 讗诐 讛讬讜 砖谞讬讛诐 注讜诪讚讬诐 讘讬讞讚 讛讬讛 诪拽讚讬诐 诇讬转谞讜 诇专讘讬 讗诇注讝专 讘谉 注讝专讬讛! 讜注讜讚 驻拽驻拽转讬 讘专讗讬讛 讝讜 诪爪讚 讗讞专 讜讙诐 讘注讬拽专 讛住驻拽, 讜讗讬谉 讻讗谉 诪拽讜诐 诇讛讗专讬讱.





讙诇讬讜谉 讛砖"住 - 专讘讬 注拽讬讘讗 讗讬讙专

讙诪' 讻诪讛 诪爪讜转 讞讘讬讘讜转. 注讬讬谉 讘讘"拽 讚祝 讟 注"讘 转讜住' 讚"讛 讗讬诇讬诪讗:





讞讬讚讜砖讬 讞转"住

注讚 注讬爪讜诪讜 砖诇 讬讜诐. 驻讬专砖"讬 讻诇 讛讬讜诐 拽专讜讬 注爪诐 讛讬讜诐 注讻"诇 专爪讛 讘讝讛 讗讬 转讞诇转 讛讬讜诐 拽专讜讬 注爪诐 讛讬讜诐 诇讗 砖讬讬讱 诇讜诪专 注诇 讝诪谉 专讘 讻讝讛 注讚 讜注讚 讘讻诇诇 讻诪"砖 讛专讗"砖 驻讗"讟 住讜祝 住讬' 讬"讘 讙讘讬 讘讬谉 讗讙驻讬讬诐 注"砖 注"讻 驻讬专砖"讬 讻诇 讛讬讜诐 诪讬拽专讬 注讬爪讜诪讜 讗讘诇 爪诇"注 讘讬讜诪讗 驻"讗 注"讗 注诇 注讬爪讜诪讜 砖诇 讬讜诐 注谞讜砖 讻专转 讜讻讜' 转专讗讛 诪转讞诇转 爪讗转 讛讻讜讻讘讬诐 诪讬拽专讬 注讬爪讜诪讜 砖诇 讬讜诐 讜诇讗 讗讬诪注讟 讗诇讗 转讜住驻' 讬讛"讻 砖讗讬谞讜 诪注讬爪讜诪讜 讜诪讬讛讜 讛讗 诇讗 拽砖讬' 谞讬诪讗 讛"谞 诪爪讗转 讛讻讜讻讘讬诐 砖诇 讟"讝 谞讬住谉 讬讛讬讛 讞讚砖 诪讜转专 讬"诇 讛讻讗 诪讬讜诪讜 砖诇 拽专讘谞讜转 诪讬讬专讬 讚讻转讬讘 讛讘讬讗讻诐 讜讬讜诪讜 砖诇 拽讚砖讬' 诪转讞讬诇 讘注诪讜讚 讛砖讞专 讻讚讗讬' 住"驻 讗讜"讘 讗讘诇 注讻"驻 诪转讞诇转 注诪讜讚 讛砖讞专 诪讬拽专讬 注讬爪讜诪讜 讜注讬讬' 讗专讬讻转讜 专诪讘"谉 驻' 讗诪讜专 讙讘讬 注爪诐 讛讬讜诐 讚讬讛"讻 讜讗"讻 诇讗 砖讬讬讱 注讚 讘讻诇诇 注诇 讝诪谉 专讘 讻讝讛 讜拽砖讛 注诇 专' 讬讛讜讚讛 讚讛诇讻转讗 讻讜讜转讬' 讜讙诐 爪诇"注 讻讬讜谉 讚拽讬讬"诇 诇注谞讬谉 谞讚专讬诐 讜砖讟专讜' 注讚 讬讜诐 驻诇讜谞讬 诇讗 讛讜讛 注讚 讘讻诇诇 讜讻讬讜谉 讚诇讗 诪爪讬谞讜 讘转讜专讛 诪驻讜专砖 谞讙讚 诇砖讜谉 讘谞讬 讗讚诐 诪谞"诇 诇专' 讬讛讜讚讛 诇讞诇拽 讘讬谉 诇砖讜谉 转讜专讛 诇诇砖讜谉 讘"讗 讜谞诇驻注"讚 讚讟注诪讗 讚专' 讬讛讜讚讛 讻讬讜谉 讚讻转讬' 讘讛讗讬 拽专讗 讙"讻 注讚 讛讘讬讗讻诐 讜诇注谞讬谉 讛讘讗转 注讜诪专 讘讜讚讗讬 讛讚注转 谞讜讟讛 讚注讚 讘讻诇诇 讗讞专 讛拽专讘转 讛拽讜诪抓 注"讻 谞专讗讛 讛讬' 诇专' 讬讛讜讚讛 讚诇讗 砖讬讬讱 诇讜诪专 讚注讚 注爪诐 讛讬讜诐 诇讗 讬讛讬' 注讚 讘讻诇诇 讜注讚 讛讘讬讗讻诐 注讚 讘讻诇诇 讻讬讜谉 讚转专讜讜讬讬讛讜 讘讞讚 拽专讗 讻转讬讘讬 讜讗驻"讛 驻诇讬讙讬 专讘谞谉 讜拽讬讬"诇 讘讛讗 讻专' 讬讛讜讚讛 讗讘诇 讘注诇诪讗 讙诐 专' 讬讛讜讚讛 诪讜讚讛:


讜注讬讬' 砖"讱 讞"诪 住讬' 诪"讙 住"拽 诪"讛 讗砖专 讻讘专 谞转注讜专专 注诇讬讜 讘讻驻"转 讜讚讘专讬讛诐 诪讗讜讚 转诪讜讛讬诐 诪讛 注谞讬谉 注"讻 诇讗 讬讗讻诇讜 讘"讬 讗转 讙讬讚 讛谞砖讛 注讚 注爪诐 讛讬讜诐 讛讝讛 诇注谞讬谞讬谞讜 讛转诐 诇讗 讛讜讝讻专 注诇 讗讬讝讛 讬讜诐 诪讚讘专 讗诇讗 诇讗 讬讗讻诇讜 讙"讛 注讚 讛讬讜诐 讛讝讛 砖讛拽讜专讗 注讜诪讚 讘讜 讜讛讜讗 诇注讜诇诪讬 注讜诇诪讬诐 讻诇 讛拽讜专讗 诪拽专讗 讝讛 讗讜诪专 注讚 讛讬讜诐 讛讝讛 砖讛讜讗 注讜诪讚 讘讜 诪砖讗"讻 讻砖讛讝诪谉 诪讘讜讗专 讘砖讟专 讜讻讜转讘 注讚 讛讬讜诐 讛讝讛 讛诪讜讝讻专 讘砖讟专 讜讻谉 讘拽专讗 注讚 注爪诐 讛讬讜诐 讛讝讛 砖诪讘讜讗专 砖讛讜讗 讬讜诐 讛讘讬讗讻诐 砖讛讜讗 讟"讝 谞讬住谉 讻讜讜谞转讜 注讚 转讞诇转 讗讜转讜 讛讬讜诐 讜诇讗 注讚 讘讻诇诇 讜讛讗 讚拽讬讬"诇 诇注谞讬谉 讗讬住讜专 讞讚砖 讻专' 讬讛讜讚讛 讛讬讬谞讜 诪讟注诐 砖讻转讘转讬 诇注讬诇 讻讬讜谉 讚讻转讬' 讘' 注"讚 讘拽专讗 注讚 注爪诐 注讚 讛讘讬讗讻诐 讗讘诇 讘注诇诪讗 注讚 讜诇讗 注讚 讘讻诇诇 讜讚讘专讬 砖"讱 转诪讜讛讬' 讜讘讬砖讜讘 讘' 转砖讜讘转 讛专讗"砖 谞诇注"讚 诇讞诇拽 讛讬讻讬 讚讻转讬' 讘砖讜讘专 砖诪讞诇 诇讜 注讚 讛' 谞讬住谉 讗讜 注讚 讗讜转讜 讛讬讜诐 砖讝诪谞讜 砖诇 砖讟专 诪讜讻讬讞 注诇讬讜 诪"诪 讛砖讜讘专 讛讜讗 住讬驻讜专 讚讘专讬' 诪讛 砖诪讞诇 诇讜 讻讘专 诪讬讜诐 砖诇驻谞讬讜 注讚 讗讜转讜 讛讬讜诐 砖讻讜转讘 讘讜 讜诇讗 砖诪讞诇 诇讜 讛讬讜诐 讗诇讗 讗转诪讜诇 讜讘讬讜诪讗 讗讞专讗 诪讞诇 诇讜 讻诇 转讘讬注讜转讬讜 注讚 讗讜转讜 讛讬讜诐 讜讗诪专讬' 注讚 砖讬讙讬注 讗讜转讜 讛讬讜诐 讘转讞诇转讜 讜诇讗 注讚 讘讻诇诇 讻讬 注诇 讝诪谉 专讘 讻讝讛 诇讗 砖讬讬讱 注讚 讘讻诇诇 诪砖讗"讻 讻砖讻讜转讘 讘砖讜讘专 注讚 讛讬讜诐 讛讝讛 诪住驻专 讜讛讜诇讱 诪讛 砖谞注砖讛 讘讗诪爪注 讛讬讜诐 注爪诪讜 讛讬讜诐 诪讞诇 诇讜 转讘讬注讜转讬讜 讜讗驻砖专 砖讛讬讛 讘住讜祝 讛讬讜诐 讜注讚 讘讻诇诇 注讚 讻诇讜转 讛讬讜诐 讜讻讬讜谉 讚诇讗 讬转讘讬' 讘讬专讜砖诇讬诐 讚讻转讘讬' 砖注讜转 讗"讻 讻诇 砖注诪讚 讘讗讜转讜 讛讬讜诐 讗驻讬' 讘砖讞专讬转 讛讜讛 讻诇 讛讬讜诐 讘讻诇诇 讜讬讚 讘注诇 讛砖讟专 注诇 讛转讞转讜谞讛 讜讘注诇 讛砖讜讘专 注诇 讛注诇讬讜谞讛:


讜拽住讘专 注讚 讜注讚 讘讻诇诇. 诇驻"讝 诇转"拽 注讚 讛讘讬讗讻诐 诇讛讞诪讬专 讗转讬 讚讛讗讬专 讛诪讝专讞 讻讘专 讛转讬专 讜讻讬讜谉 讚讗讬讻讗 注讜诪专 讗住讜专 注讜讚 注讚 讛讘讬讗讻诐 讜诇专' 讬讛讜讚讛 诇讗拽讜诇讬 讗转讬 讚讞讚砖 讗住讜专 注讚 爪讗转 讛讻讻讘讬诐 讜讗转讬 注讜诪专 讜诪转讬专 讘讗诪爪注 讛讬讜诐 讜注讬讬' 驻讬专砖"讬 拽讬讚讜砖讬' 诇"讞 注"讗 讚"讛 讜讬砖 讛讬转专 诇讗讬住讜专讜 讜转讜住' 住讜祝 讚"讛 讜讛"讛 诇注专诇讛 讘砖转讬诐 注"砖 讜诇驻"讝 讗转讬' 讚专砖讘"讬 讛转诐 讻专讘讬 讬讛讜讚讛 讜诪砖讜"讛 驻住拽 专讘讬谞讗 讘诪谞讞讜转 讻讜讜转讬' 讜注讬讬' 讘住诪讜讱 讗讬"讛:


讚专砖 讜讛转拽讬谉. 讘专"讛. 讜讘砖诪注转讬谉 讛讬讗 砖讬谞讜讬' 讚讞讬拽讗 讚讛讗 拽转谞讬 诇讬' 讘讛讚讬 转拽谞讜' 讜诪讛 注谞讬谉 讬讜诐 讛谞祝 砖讛讜讗 讚讗讜专讬讬转讗 诇诪转谞讬 讘讛讚讬 转拽谞讜转 讗讱 讘诪转谞讬' 讘诪谞讞讜' 诪砖诪注 讚住"诇 讚专砖 讜讛转拽讬' 诪砖讜"讛 诇讗 转谞讬 诇讬' 讻转谞讗 讚诪转谞讬' 转专讬 转拽谞讜转 讘讛讚讚讬 讜讛谞讛 讛转诐 讘诪谞讞讜转 讛拽砖讜 转讜住' 诪谞"诇 诇专讘讬 讬讜讞谞谉 讚讗讬讻讗 砖讜诐 转谞讗 讚驻诇讬讙 注诇 专' 讬讛讜讚讛 讜讬"诇 住"诇 诇专' 讬讜讞谞谉 讚讘讛讻讬 驻诇讬讙讬 住转诪讗 讚专"讛 讜讚住讜讻讛 注诐 住转诪讗 讚诪谞讞讜' 讜驻住拽 专' 讬讜讞谞谉 讻转专讬 住转诪讗 讚诪谉 讛转讜专讛 诪讜转专 讜诪砖讜诐 诪爪讜讛. 讜住"诇 诪"注 讙诪讜专讛 讛讜讛 讜诪砖讜"讛 讞砖砖 专讬讘"讝 诇诪讛专讛 讬讘谞讛 讛诪拽讚砖 讜讬转讘讟诇 诪"注 注"砖 砖讻讘专 讛专讙讬砖讜 讘讝讛 转讜住' 讘诪谞讞讜转 讜讗诪谞诐 专讘讬谞讗 讛转诐 驻住拽 讻住转诪讗 讘转专讗 讚诪谞讞讜转 讚诇讗 驻诇讬讙讬 讗诇讗 专"讬 讟注讛 讜住讘专 讛转拽讬谉 拽讗诪专 讜讗讬谞讜 讗诇讗 讜讻谉 驻住拽 讛专诪讘"诐 讜诪讬讜砖讘 拽讜' 转讜住' 讛谞"诇 讚专' 讬讜讞谞谉 转专讬 住转诪讜' 讗砖讻讞 讜驻住拽 讻讜讜转讬' 讜拽"诇:


讬"讟 讛专讗砖讜谉 砖诇 讞讙 砖讞诇 诇讛讬讜转 讘砖讘转 讜讻讜'. 注讬讬' 转讜住' 讘专"讛 专"驻 讬"讟 讜诇拽诪谉 诪"讙 注"讗 讚"讛 讗讬谞讛讬 讜讻讜' 讚讻' 诇讞诇拽 砖讜驻专 讞诪讬专 砖讘讜转 讚讬诇讬' 诪讟诇讟讜诇 讚诇讜诇讘 讜讛拽砖讛 讘讻驻"转 讛讗 讛讙讝讬专讛 讛讬讗 诪砖讜诐 砖诪讗 讬注讘讬专谞讛 讜诇注谞讬谉 讝讛 讗讬谉 诇讞诇拽 讘讬谉 砖讜驻专 诇诇讜诇讘 讜注讬讬' 驻谞讬 讬讛讜砖注 讘诪住' 讘讬爪讛 讘住讜讙讬' 讚讟讘讬诇转 讻诇讬' 讛讜讛 讘注讬 诇诪讬诪专 讚讛讙讝讬专讛 砖诪讗 讬注讘讬专谞讛 讗讬谉 讛讙讝讬专讛 砖砖讻讬讞 讗诇讗 讗驻讬' 讬讝讻讜专 砖讘转 讬讜专讛 讛讬转专 诇讜诪专 砖讚讜讞讛 砖讘转 讘讛注讘专转 讚"讗 讜砖讜讘 讞讝专 讘讜 讜注讻"驻 诪转讜讱 讛讚讘专讬诐 讛讗诇讜 讗谞讬 讗讜诪专 讘讜讚讗讬 讘转讞诇讛 讻砖讬讜讚注 砖讛诇讜诇讘 讗讜 讛砖讜驻专 讛讜讗 专讞讜拽 诪讘讬转 讛讘拽讬 讻诪讛 讗诪讜转 诇讗 讬讟注讛 诇讛注讘讬专 讚"讗 诇讛讚讬' 讗讘诇 讬转讬专 诇注爪诪讜 讗讬住讜专 讚专讘谞谉 诇讟诇讟诇 驻讞讜转 驻讞讜' 诪讚' 讗诪讜转 讜讗讞"讻 讘转讜讱 讟专讚讜转讜 讬讟诇讟诇 讬讜转专 诪讚' 讗诪讜转 讜诪注转讛 讬砖 诇讞诇拽 讙讘讬 砖讜驻专 砖讘讻诇 砖讘转 讗住讜专 诪砖讜诐 砖讘讜转 讚讞讻诪讛 讜讗讬谞讛 诪诇讗讻讛 讜讗驻"讛 讛转讬专讜 讘专"讛 讬砖 诇讜 诪拽讜诐 诇讟注讜转 讚讛"谞 讛转讬专讜 驻讞讜转 诪讚' 讗诪讜转 讜注讬"讝 讬讘讜讗 诇讛注讘讬专 讚"讗 讗讘诇 讘诇讜诇讘 砖诇讗 谞讗住专 讘砖讗专 砖讘转讜转 讗诇讗 诪砖讜诐 讟诇讟讜诇 讘注诇诪讗 诇讗 讬讟注讛 诇讜诪专 讚讘住讜讻' 砖讛转讬专讜 讟诇讟讜诇 讬转讬专讜 谞诪讬 驻讞讜转 诪讚"讗 诇讻转讞诇讛 讝讛 讟注讜转 专讞讜拽 注"讻 讛拽讬诇讜 讘讜 讜诇驻"讝 驻"拽 讚诪讙诇讛 讬"诇 诪砖讜"讛 拽讗诪专 专' 讬讜住祝 讟注诐 诪驻谞讬 砖注讬谞讬讛诐 砖诇 注谞讬讬诐 谞砖讜讗讜转 诇诪拽专讗 诪讙诇讛 讜诇讗 住讙讬 诇讬' 讘讟注诐 砖诪讗 讬注讘讬专谞讜 诪砖讜诐 讚讛转诐 诇讬讻讗 诇讗讬讟注讬 讘诪讬讚讬 讻诇诇 讜讗驻"讛 住"诇 诇专讘讛 砖诪讗 讬注讘讬专谞讜 讜讗驻讬' 讘讟讘讬诇转 讻诇讬诐 住"诇 砖诪讗 讬注讘讬专谞讜 讜讙诐 讛转诐 驻诇讬讙 专' 讬讜住祝 讜砖讗专讬 讗诪讜专讗讬诐 讜讛专讬"祝 驻住拽 讛转诐 讚诇讗 讻专讘讛 讜讛拽砖讛 注诇讬讜 讛专讗"砖 讜注讬讬' 讟"讝 讗"讞 住讬' 砖讻"讙 讜诇讛谞"诇 谞讬讞讗:


讻诇 讗' 讜讗' 诪讻讬专 讗转 砖诇讜. 讜诇拽诪谉 专"驻 诇讜诇讘 讜注专讘讛 讘讛专 讛讘讬转 讚讛讬' 专讜讘 讬砖专讗诇 诇讗 讛讬' 讻诇 讗' 诪讻讬专 砖诇讜 讛讬' 爪专讬讱 诇讜诪专 讻诇 砖讬讙讬注 诇讜诇讘讬 讘讬讚讜 讬讛讬' 诇讜 讘诪转谞讛 讗讘诇 讘讙讘讜诇讬' 讻讬讜谉 讚讗驻砖专 砖讬讘讬讗 讻诇 讗' 砖诇讜 注讚讬祝 讟驻讬 诪诇转拽谉 砖讬讗诪专讜 诇讬转谉 讘诪转谞讛 讚讗住讜专 诇讬转谉 讘讬"讟 讘诪转谞讛 讙诪讜专讛 讛讬讻讬 讚讗驻砖专 注"讬 注"诪 诇讛讞讝讬专 讻诪讘讜讗专 讘诪讙"讗 住讬' 砖"讜 住拽讟"讜 讜讘"讬 住讬' 转拽讻"讝 讘砖诐 诪专讚讻讬 驻"讘 讚讘讬爪讛 注"砖. 讜诇讜诪专 讚诇讬拽谞讬 诇诪驻专注 诪注讬"讟 讝讛 转诇讬' 讘讘专讬专讛 讜讘讬专讜砖诇诪讬 诪讬讬转讬 诇讛讚讬讗 专"驻 讚诇拽诪谉 讚转诇讬' 讘驻诇讜讙转讗 讚专' 讚讜住讗 讜专' 讬讛讜讚讛 讙讘讬 爪谞讜注讬' 讘讘"拽 住"讞 注"砖 讜拽专讘谉 注讚讛 讘诪"讻 诇讗 注诪讚 注诇 讻讜讜谞转 讛讬专讜砖诇诪讬 讘讝讛 注"砖:


讜诇拽讞转诐 砖转讛讗 诇拽讬讞讛 讘讬讚 讻诇 讗' 讜讗'. 讻讘专 诪讘讜讗专 讛讬讟讘 讘讚讘专讬谞讜 诇注讬诇 诇"讚 注"讘 讚讜讚讗讬 诇讗 讬注诇讛 注诇 讛讚注转 砖讬讛讬' 讗' 诪讜爪讬讗 讗转 讞讘专讜 讚讛讗讬 诇讗 讗讬诪注讬讟 诪讜诇拽讞转诐 讚讗注"讙 讚讘注讬' 诇拽讬讞讛 诇讻诇 讗' 诪"诪 讻讬讜谉 砖讗讞讚 诪讜爪讬讗 讞讘专讜 讛"诇 讻讗诇讜 谞讜讟诇讜 讘注爪诪讜 讻诪讜 讻诇 讛诪爪讜转 砖讗讞讚 诪讜爪讬讗 专讘讬诐 讬"讞 讛"诇 讻讗诇讜 注砖讜 讘注爪诪谉 讗讘诇 讝讛 诇讗 注诇讛 注诇 讚注转 诪注讜诇诐 砖诪爪讜讛 讛谞注砖讬转 讘讙讜驻讜 砖诇 讗讚诐 砖讬谞讬讞 讗讚诐 转驻讬诇讬谉 注诇 专讗砖讜 讜讬讛讬' 讻讗诇讜 诪讜谞讞讬诐 注诇 专讗砖讜 砖诇 讞讘专讜 讜讻"讻 讘转讜住' 专讬"讚 驻"讘 讚拽讬讚讜砖讬谉 讜注讬讬' 讻驻"转 讗讘诇 讛住"讚 讛讜讗 砖讗讬谉 讞讬讜讘 讻诇诇 注诇 讻诇 讬讞讬讚 讗诇讗 讘"讚 讛讙讚讜诇 讬拽讞讜 讚' 诪讬谞讬诐 讻诪讜 讘住驻讬专转 讛讬讜讘诇 讚讻转讬' 讜住驻专转 诇讱 讜讘"讚 讛讙讚讜诇 住讜驻专讬' 讜讗讬谉 诪讜爪讬讗讬' 专讘讬诐 讬"讞 讗诇讗 讛诪爪讜讛 谞讬转谞讛 诪转讞诇讛 诇讘"讚 讛讙讚讜诇 注讬讬' 转讜住' 讻转讜讘讜' 注"讘 注"讗 讚"讛 讜住驻专转 讜诪谞讞讜转 住"讛 注"讗 讚"讛 讜住驻专转诐 讜讗讬 讛讜讛 讻转讬讘 讛讻讗 讜诇拽讞转 讗讜 讗驻讬' 讜诇拽讞转诐 讘拽诪"抓 讛"讗 砖讛讘"讚 讬讟诇讜 讚' 讛诪讬谞讬诐 诇拽讬讞讛 转诪讛 讗讘诇 诇讗 讻诇 讗' 注"讻 讻转讬' 讜诇拽讞转诐 讘住讙讜"诇 砖讬讛讬' 诪爪讜讛 诪讜讟诇转 注诇 讻诇 讗' 讜诪诪讬诇讗 讗讬谉 讗讚诐 讬讻讜诇 诇讛讜爪讬讗 讞讘讬专讜 讘诪爪讜讛 砖讘讙讜驻讜 讜注讬讬谉 诇注讬诇 专讬砖 驻专拽讬谉 转讜住' 讚"讛 讘注讬谞谉 讛讚专 讜诇讬讻讗 讜讻讜' 讻' 转讜住' 讜讗"讻 讘砖讗专 讛讬诪讬诐 转讬住讙讬 讘诇拽讬讞讛 砖诇 讗' 讘砖讘讬诇 讻讜诇诐 注"砖 诇驻讬 讛谞"诇 诇砖讜谉 讝讛 讗讬谞讜 诪讚讜拽讚拽 讜讻谉 讘转讜住' 诪谞讞讜转 讻"讝 注"讗 讚"讛 讜诇拽讞转诐 讜讻讜' 注"砖 诇讗 讚拽讚拽讜 讘讻讱 讜讛讗诪转 讻诪讜 砖讻转讘转讬 讜诪讬谞讛 诇讗 转讝讜注. 讜注讬讬' 诇砖讜谉 转讜住' 讚砖诪注转讬谉 讚"讛 讜诇拽讞转诐 讜讻讜' 砖讚讘专讬讛诐 诪讙讜诪讙诪讬' 讜讗"讗 讘诇讬 讛讙"讛 讜注讬' 讘讻驻"转 砖讛砖讗讬专 讘爪"注 讜注讻"驻 讛注谞讬谉 讛讜讗 讻讱 讘住讜讻讛 讚讻转讬' 诇砖讜谉 讬讞讬讚 讞讙 讛住讜讻讜转 转注砖讛 诇讱 讜讗讬 讛讜讛 住"讚 讚诇讗 讘注讬' 住讜讻讛 诇讻诇 讗' 讗诇讗 讗' 讘砖讘讬诇 讻讜诇诐 讛讬讬谞讜 讘"讚 讛讙讚讜诇 讜诇讗驻讜拽讬 诪讝讛 讛讜讛 讗讬爪讟专讬讱 讻诇 讛讗讝专讞 诇讗驻讜拽讬 诪讛谞"诇 讗"讻 诪谞"诇 诇专讘讜转 砖讗讜诇 讜砖讜转驻讬' 讗注"讻 诇讗 住"讚 讘住讜讻讛 诇诪讚专砖 讛讻讬 讚讛讗 讞讙 讛住讜讻讜转 转注砖讛 诇讱 讗讛讞讙 拽讗讬 讜诇讗 讗讛住讜讻讛 讜讘讞讙 讻讘专 讻转讬' 讜讞讙讜转诐 诇砖讜谉 专讘讬诐 讜讗讬讬转专 讻诇 讛讗讝专讞 诇专讘讜转 砖讗讜诇 讜砖讜转驻讬诐:


讗讗"讻 谞讜转谞讜 诇讜 讘诪转谞讛. 诪住拽谞讗 诪转谞讛 注"诪 诇讛讞讝讬专 砖诪讬' 诪转谞讛 讜讻讘专 讘讬讗专转讬 讘诪拽讜诐 讗讞专 讚讛讛驻专砖 讘讬谉 诪转谞讛 注"诪 诇讛讞讝讬专 讜讘讬谉 诪讜讻专 砖讚讛讜 诇注砖专 砖谞讬诐 讗讜 讘讝诪谉 砖讛讬讜讘诇 谞讜讛讙 诪讘讬' 讜讗讬谞讜 拽讜专讗 讚拽谞讬谉 驻讬专讜转 诇讗 诪拽专讬 讛讗讚诪讛 讗砖专 谞转转 诇讬 讛讛驻专砖 讛讜讗 讻讱 讛转诐 讗讬 专爪讛 诇诪讞讜诇 诇讜 讛砖讚讛 砖讬讛讬' 砖诇讜 诇注讜诇诐 讜诇讗 讬讞讝专谞讜 讗讞专 注砖专 砖谞讬诐 讗讬谞讜 诪讜注讬诇 讗诇讗 爪专讬讱 诇讛拽谞讜转 拽谞讬谉 讞讚砖 讘讗' 诪讚专讻讬 讛拽谞讬' 讻讬 讛拽谞讬谉 讛专讗砖讜谉 诇讗 讛讬讛 讗诇讗 注诇 注砖专 砖谞讬诐 讜诪讻"砖 讘讝诪谉 砖讛讬讜讘诇 砖讗住讜专 诇诪讜讻专讜 诇爪诪讬转讜转 讜注"讻 爪专讬讱 诇讛讞讝讬专讜 讘讬讜讘诇 讜诇讞讝讜专 讜诇讬拽讞 诪诪谞讜 讗讞专 讛讬讜讘诇 讘拽谞讬谉 讞讚砖 诪砖讗"讻 诪转谞讛 注"诪 诇讛讞讝讬专 讛讜讗 拽谞讬谉 诇爪诪讬转转 注诇诪讬谉 讗讱 转诇讗讜 讘转谞讗讬 讜讗诐 讬诪讞讜诇 诇讜 讛转谞讗讬 讛专讬 讛讜讗 砖诇讜 讘拽谞讬谉 讛专讗砖讜谉 讘诇讬 砖讜诐 拽谞讬谉 讗讞专 砖讛拽谞讬谉 讛专讗砖讜谉 讛讬' 拽谞讬谉 注讜诇诐 注讬讬' 讘"砖 住讬' 拽诪"讙 住拽"讟, 讜诇驻"讝 诪"砖 讛专讗"砖 讘砖诐 专' 讬讜谞讛 诇讞诇拽 讘讬谉 砖讗诇讛 诇诪转谞讛 注诪"诇 诇讗 讛讬' 爪专讬讱 诇讝讛 讗诐 诇讗 讚住"诇 讙诐 讘砖讗诇讛 诪讜注讬诇 诪讞讬诇讛 讜诇讗 爪专讬讱 拽谞讬谉 讜诪砖讬讻讛 讗讞专转 注讬讬' 住诪"注 住讬' 专诪"讗 住拽"讜 讚诇讗 拽讬讬"诇 讛讻讬 讘讞驻抓 讘注讬谉 (注讬' 讞"住 讞讞讜"诪 住拽诇"讗):


讜讻' 专讘讬谞讜 讗讘讬讙讚讜专 讻讛谉 讘转砖讜' 讛专讗"砖 专讬砖 讻诇诇 诇"讛 讻' 砖讛讜讗 诪讜讻讞 诪谉 讛转讜专讛 讚诇讻诐 讘讜讚讗讬 诪专讘讛 砖讜转驻讬' 讚讛专讬 讗诪专讬' 讜讘讗 讗砖专 诇讜 讛讘讬转 诪讚诇讗 讻转讬' 讗砖专 诇讛诐 讛讘讬转 砖"诪 讘讬转 砖讜转驻讬' 讗讬谞讜 诪讟诪讗 讘谞讙注讬' 诪讜讻讞 诪讝讛 讗讬 讛讜讛 讻转讬讘 诇讛诐 讛讜讛 诪砖诪注 砖讜转驻讬' 讜讛讻讗 讻转讬' 诇讻诐 谞诪讬 诪砖诪注 砖讜转驻讬' 讜诪讚诪讬讬专讬 拽专讗 讘诇拽讬讞讛 讚诪爪讜讛 讜诇讗 讘诇拽讬讞讛 诪谉 讛砖讜拽 讗诇讗 砖讬拽讞谞讜 讬"讟 诇诪爪讜讛 讜砖诐 诪专讘讛 砖讜转驻讬' 诪砖诪注 讘砖讜转驻讬' 砖诇拽讞讜 讗转专讜讙 诪谉 讛砖讜拽 诇爪讜专讻诐 砖讜讘 讗讬谞诐 讬讜爪讗讬' 讘讜 谞"诇 讻讜讜谞转讜 讻诪"砖 专砖讘"诐 讘"讘 拽诇"讝 注"讘 讚讛"诇 诇诪讬讻转讘 驻专讬 注抓 讛讚专讻诐 讻诪讜 注专讬住讜转讬讻诐 讚讞诇讛 讜讛讜讛 诪砖诪注 讗讜转讜 驻专讬 注抓 砖讬砖 诇讻诐 讘砖讜转驻转 诪讻讘专 讗讜转讜 转拽讞讜 注转讛 诇诪爪讜讛 讜诪讚诇讗 讻转讬' 讻谉 砖"诪 砖讜转驻讬' 砖讛讬讛 讻讘专 讘讗转专讜讙 讗讬谞诐 讬"讞 讘讜 讗讱 砖讜转驻讬' 讘诇拽讬讞讛 讚诪爪讜讛 砖诐 谞讗诪专 诇讻诐 讛诐 讬讜爪讗讬' 讘讜 讜注"讻 讛住讘专讗 谞讜讟讛 讟注诐 讛讛驻专砖 讘讬谞讬讛诐 讚讗转专讜讙 讚砖讜转驻讜' 驻住讜诇 诪驻谞讬 讞诇拽讜 砖诇 讞讘专讜 讚讛讜讛 砖讗讜诇 讗讘诇 讗诐 诇拽讞讜 专拽 诇诪爪讜讛 讚注转诐 砖讬转谉 讻诇 讗' 讞诇拽讜 讘诪转谞讛 注"诪 诇讛讞讝讬专讜 诇讜 讜讬讜爪讗 讘讜 讗注"讙 讚诇驻"讝 讗驻讬' 诇拽讞讜 诪谉 讛砖讜拽 注"诪 诇爪讗转 讘讜 谞诪讬 讚讬谞讗 讛讻讬 专拽 诇讗驻讜拽讬 砖诇拽讞讜讛讜 诇讗讻讬诇讛 讗讘诇 讻诇 砖诇拽讞讜 诇诪爪讜讛 讛讜讛 诪住转诪讗 诪转谞讛 注"诪 诇讛讞讝讬专 讜拽专讗 讛讗 诇讗 诪讬讬专讬 诪诇拽讬讞讛 讘砖讜拽 诇诪爪讜讛 讗诇讗 诪诇拽讬讞' 讚讬"讟 诇爪讗转 讘讜 诪"诪 谞讬诇祝 诪讟注诪讬' 讚拽专讗 讝讛讜 讻讜讜谞转 专讘谞讜 讗讘讬讙讚讜专 讜诇驻"讝 讗驻砖专 专砖讘"诐 讘讘"讘 讛谞"诇 谞诪讬 诇讗 驻诇讬讙 注诇 讝讛 讜讘讻驻"转 谞转拽砖讛 讘讚讘专讬讜 注"砖: 讜讛专砖讘"讗 讘转砖讜讘讛 住讬' 住"讘 讜讻谉 讘专讬讟讘"讗 讚砖诪注转讬谉 讜诪讬讬转讬 诇讬' 诪讙"讗 住讬' 转专谞"讞 住拽"讬 讚诪砖讜"讛 讬讜爪讗讬' 砖讜转驻讬' 讘住转诐 讚讛讜讛 讻讞爪专 砖讗讬谉 讘讜 讚讬谉 讞诇讜拽讛 讚讘讻诇 砖注讛 砖诪转讛诇讱 讘讞爪专 讗诪专讬' 讛讜讘专专 砖砖注讛 讝讜 讛讜讗 讞诇拽讜 讛诪讙讬注讜 讛"谞 讜讘专讬专讛 讝讜 讻"注 诪讜讚讛 讘讬' 诪谉 讛转讜专讛 讻诪"砖 讜讛讗专讬讱 讛专"谉 讘谞讚专讬' 专"驻 讛砖讜转驻讬' 讗诇讗 讚爪"注 讗注"讙 讚诪讘讜专专 砖讝讛 讛讜讗 讞诇拽讜 讛诪讙讬注讜 砖注讛 讝讜 诪"诪 讗讬谞讜 讗诇讗 拽谞讬谉 驻讬专讜转 讗讘诇 讛讙讜祝 诇注讜诇诐 诪砖讜注讘讚 讻诪"砖 讛专"谉 砖诐 讜讗"讻 讗讬讱 讬讬"讞 讗转专讜讙 讜讗注"讻 讛专砖讘"讗 谞诪讬 爪专讬讱 诇讛谞"诇 讜讛讻讬 拽讗诪专 讻讬讜谉 砖拽谞讗讜 讘砖讜转驻讜' 诇爪讗转 讘讜 砖讜讘 讛讜讘专专 诇诪驻专注 砖砖注讛 讝讜 讛讜讗 谞讜转谉 诇讜 讞诇拽讜 讘诪转谞讛 注"诪 诇讛讞讝讬专 讘讗讜驻谉 砖讬讛讬讛 诪转谞讛 讙诪讜专讛 诇爪诪讬转转 注诇诪讬谉 讗诐 讬诪讞讜诇 诇讜 讛转谞讗讬 讜讘砖注讛 讗讞专转 讛讜讘专专 砖讝讜 讛砖注讛 砖讞讘专讜 诪讞讜讬讬讘讜 诇转谞讜 诇讜 讘诪转谞讛 注诇 讗讜驻谉 讛谞"诇 讜注讬"讝 讬讜爪讗讬' 讘住转诐 讘诇讬 砖讜诐 讚讬讘讜专 讻讬 转讞诇转 砖讜转驻转诐 讻讱 讛讜讗 讜讝讛 讛讜讗 讞诇拽讜 讛诪讙讬注讜:


讜注讬讬' 诪讙"讗 住讬' 转专谞"讞 住拽"讙 讚讛诪砖讗讬诇 讗转专讜讙 诇讞讘讬专讜 讜讗讜诪专 讘讛讚讬' 诇爪讗转 讘讜 讗诪专讬谞谉 讻讜讜谞转讜 砖讗诐 讗讬谞讜 讬讜爪讗 讘砖讗诇讛 讬讛讬' 讘诪转谞讛 注"诪 诇讛讞讝讬专 讗讘诇 砖讜讗诇 住转诐 诇讗 讬爪讗 注"砖 讜讛讬讬谞讜 讟注诪讗 讚讚讘专讬诐 砖讘诇讘 讗讬谉 讚讘专讬诐 讗讗"讻 诪讜讻讞 诇讛讚讬' 注"讻 爪专讬讱 诇驻专砖 诇爪讗转 讘讜 讜讘讝讛 诪讬讜砖讘 讛拽' 诪讟诇讬转 住讬' 讬"讚 砖讛拽砖讛 讟"讝 讗讛"谞 爪专讬讱 诇讜诪专 讘讟诇讬转 诇爪讗转 讘讜 讗诐 讬专爪讛 诇讘专讱 注诇讬讜 讗诪谞诐 诪讛 砖讛拽砖讛 注讜讚 讟"讝 讘讟诇讬转 诪讜转专 诇讬讟讜诇 讟诇讬转 讞讘讬专讜 砖诇讗 诪讚注转讜 讚谞讬讞讗 诇讬' 诇讗讬谞砖 讚诇讬注讘讚 诪爪讜讛 讘诪诪讜谞讬' 讜诪"讟 诇讗 谞讬诪讗 讘讗转专讜讙 讛讻讬 讜诪讙"讗 谞讚讞拽 讘讟诇讬转 谞诪讬 诇讗 讬讘专讱 讜讚讜讞拽 讜注讜讚 讗诪讗讬 诇讗 谞讬诪讗 讻讬讜谉 讚谞讬讞讗 诇讬' 讛专讬 谞讜转谞讜 讘诪转谞讛 注"诪 诇讛讞讝讬专 注"讻 谞诇注"讚 讚谞讛讬 讗谞谉 住讛讚讬 讻砖诪谞讬讞 讗转专讜讙 诪讬讚讜 讚注转讜 讻诇 诪讬 砖讬讘讜讗 讜讬讟讜诇 讛专讬 诇讜 讘诪转谞讛 注"诪 诇讛讞讝讬专 诪"诪 讻讬讜谉 讚诇讗 讬讚注 诪讬 讬讟诇谞讜 转诇讬' 讘讘专讬专讛 讜讘驻诇讜讙转转 专' 讚讜住讗 讜专讘谞谉 讘住讜讙讬' 讚爪谞讜注讬' 讜讻讬讜谉 讚拽讬讬"诇 讘讚讗讜专讬讬转讗 讗讬谉 讘专讬专讛 诇讗 讬讬"讞 讗转专讜讙 讗讘诇 讘讟诇讬转 诇注谞讬谉 讘专讻讛 讛讜讛 专拽 讚专讘谞谉 讗诪专讬' 讬砖 讘专讬专讛, 诪讬讛讜 讗讬谉 讝讛 讚讜诪讛 诇诪"砖 诇注讬诇 讚讗诐 讗住讜专 诇讬转谉 诪转谞讛 讘讬"讟 讜讬讗诪专 砖讬讛讬' 诇讜 讘诪转谞讛 诪注讬"讟 讚讝讛 讛讜讛 讘专讬专讛 诪诪砖 砖爪专讬讱 诇讜诪专 讛讜讘专专 诇诪驻专注 砖讝讻讛 讘讜 诪注讬"讟 讗讘诇 讛讻讗 讗讬讬专讬 砖讬讝讻讛 讘讜 诇讻砖讬讟诇谞讜 讜诇讗 诇诪驻专注 诇讗 砖讬讬讱 讘专讬专讛 讻讜诇讬 讛讗讬 注讬讬' 诪讙"讗 住讬' 转谞"讚 住拽"讛 讜讻讘专 谞转注讜专专 讘讝讛 讘砖讗讙转 讗专讬':


谞转谞讜 诇专' 讬讛讜砖注 讜讻讜'. 讬砖 诇转诪讜讛 注诇 讛住讚专 讛讝讛 砖讛拽讚讬诐 专' 讬讛讜砖注 讘谉 讞谞谞讬讛 讛诇讜讬 诇驻谞讬 专讗讘"注 讛讻讛谉 讜讗讬 诪砖讜诐 讛驻诇讙转讜 砖诇 专讬讘"讞 讘转讜专讛 讜讝拽谞讛 讗"讻 诪"讟 讛拽讚讬' 专讗讘"注 诇专"注 讜爪专讬讱 诇讜诪专 讛驻诇讙转 转讜专讛 讜讝拽谞讛 诪讛谞讬 诇讛拽讚讬诐 诇讜讬 诇讻讛谉 砖讛讜讗 诪讚专讙讛 讗' 讗讘诇 诇讗 诇讛拽讚讬诐 讘' 诪讚专讙讜转 专"注 讬砖专讗诇 诇驻谞讬 专讗讘"注 讛讻讛谉 讝讛 诇讗 讗诪专讬' 讜讛讜讗 讞讬讚砖 讚讬谉:


谞讜讟诇讜 专"注 讜讬爪讗 讘讜 讜讛讞讝讬专讜 诇专"讙. 诇讛专砖讘"讗 讚住"诇 讚讗讬 诇讗 诪讞讝讬专讜 讘拽谞讬谉 讙诪讜专 诇讗 拽讬讬诐 转谞讗讜 讗"讻 讗"砖 讚讛讞讝讬专讜 讘讬"讟 讗注"讙 讚讛讜讛 拽谞讬谉 讘讬"讟 诪"诪 讗讬 诇讗 诪讞讝讬专讜 诇讗 讬讬"讞 诇诪驻专注 讜讗"讻 讛讛讞讝专讛 讛讜讛 爪讜专讱 诪爪讜讛 讗讘诇 诇讛住讜讘专讬诐 讚讗讬谉 爪专讬讱 诇讛拽谞讜转讜 讗诇讗 诪讞讝讬专讜 住转诐 讗"讻 讛讬讛 讗讬住讜专 诇讛拽谞讜转讜 诇专"讙 讜讗"讻 讗讬讱 讬爪讗 讘讜 讬"讟 讘' 砖讛讬讛 诇讛诐 住驻拽 讚讗讜专讬讬' 砖讛专讬 讘住驻讬谞讛 讛讬' 讬讜砖讘讬' 讜诇讗 讬讚注讜 讘拽讘讬注讗 讚讬专讞讗 讜爪专讬讱 诇讜诪专 砖讬专讚讜 诇住驻讬谞讛 讗讞专 拽讬讚讜砖 讘"讚 讗讘诇 讗讬谉 诇讜诪专 砖住诪讻讜 注诇 专讜讘 砖谞讬' 讗讬谉 讗诇讜诇 诪注讜讘专 讝"讗 讚讛讗 诇专"讟 住"诇 讻讗讞专讬' 讜讗讬谉 诪注讘专讬' 砖谞讛 诇爪讜专讱 注讬讬' 转讜住' 砖讘转 拽讬"讙 注"讗 讚"讛 讜讞诇讘讬 讜讻讜':


讛讬 诇讱 讗转专讜讙 讝讛 讜讻讜'. 讛拽砖讜 转讜住' 讛讗 讗讬谞讜 讬讻讜诇 诇讛拽讚讬砖讜 讜诇讗 讘注讜 诇诪讬诪专 砖讬讻讜诇 诇讛拽讚讬砖讜 讜诇驻讚讜转讜 讜诇讛讞讝讬专讜 讚谞讛讬 诇讚讬谞讗 讛讻讬 讛讜讗 讘讛讻讬 诪爪讬 诇讬讬砖讘 注讜讘讚讗 讚专"讙 讘住驻讬谞讛 诪"诪 专讘讗 讘讝讛"讝 讚讗讬 诪拽讚讬砖讬' 讬专拽讘讜 讜讘讬诪讬 专讗讘"注 注讚讬讬谉 诇讗 讙讝专讜 注讬讬谉 转讜住' 注"讝 讬"讙 注"讗 住讜祝 讚"讛 讗讬谉 诪拽讚讬砖讬' 讜讻讜':


讬讜爪讗 诪讘讬转讜 讜诇讜诇讘 讘讬讚讜 讜讻讜'. 诪砖诪注 讻讱 讛讬讛 讚专讻诐 诇讘专讱 讜诇爪讗转 讬"讞 讘讘讬转讜 讜讗讞"讻 诇讬诇讱 注诐 诇讜诇讘讜 诇讘讛讻"谞 讜讘讛诪"讚 讜专' 讬讜住讬 讚诪转谞讬' 讗讬 诇讗讜 讚注"讻 诪讜拽讬 诇讬' 讘砖讛驻讻讜 讗讜 谞讟诇讜 讘讻诇讬 谞诪讬 讛讜讛 诪讬讬专讬 讘讛讻讬 注"讻 谞驻诇讗转讬 注诪"砖 转讜住' 讚"讛 讗诪专 讗讘讬讬 讜讻讜':





专砖讬诪转 砖讬注讜专讬诐 - 讛讙专讬"讚 住讜诇讜讘讬讬爪'讬拽

注讚 注爪诐 讛讬讜诐 讛讝讛 注讚 注讬爪讜诪讜 砖诇 讬讜诐. 讜专砖"讬 诪讜住讬祝 "讻诇 讛讬讜诐 拽专讜讬 注爪诐 讛讬讜诐", 讻诇讜诪专 注讚 住讜驻讜. 砖讬讟转 专讘讬 讛讬讗 讻讬 注讬爪讜诪讜 砖诇 讬讜诐 讛讻驻讜专讬诐 诪讻驻专 讘诇讬 转砖讜讘讛 (砖讘讜注讜转 讬讙.). 讜诪砖诪注 诪讛讗 讚讗诪专讬谞谉 讛转诐 "讻专转 讚讬诪诪讗 诇专讘讬 讻讜' 诪砖讻讞转 诇讛 讚讗讻诇 讗讜诪爪讗 讜讞谞拽讬讛 讜诪转" 砖诇专讘讬 讻诇 专讙注 讜专讙注 砖诇 讬讜讛"讻 诪讻驻专, 讗讘诇 诪讛驻讬讜讟 砖诇 讬讜讛"讻 "讜讬讘讗 住诇讬讞转谞讜 注讚 注专讘" - 谞专讗讛 讻讬 讛讻驻专讛 讘讗讛 讘住讜祝 讛讬讜诐, 讜讻谉 讛讜讗 讘讬专讜砖诇诪讬 (砖讘讜注讜转 驻专拽 讗' 讛诇"讜). 讜爪"注 讘砖讬讟转 讛专诪讘"诐 讘讻驻专转 注爪诪讜 砖诇 讬讜讛"讻 (驻"讗 诪转砖讜讘讛 讛诇"讙) 讛讗诐 讛讬讗 讘住讜祝 讛讬讜诐 讗讜 讘讻诇 专讙注 讜专讙注.
砖诐. 讘讙诪' - 诪讗讬 讛转拽讬谉 讚专砖 讜讛转拽讬谉. 讻谉 驻住拽 讛专诪讘"诐 (驻"讬 诪诪讗讻"讗 讛诇"讘) 讻讬 讬讜诐 讟"讝 讘谞讬住谉 讗住讜专 讘讞讚砖 诪讛"转. 讗讬转讗 讘诪住' 诪谞讞讜转 (住讞:) - 专讘 驻驻讗 讜专讘 讛讜谞讗 讘专讬讛 讚专讘 讬讛讜砖注 讗讻诇讬 讞讚砖 讘讗讜专转讗 讚砖讬住转专 谞讙讛讬 砖讘住专 拽住讘专讬 讞讚砖 讘讞讜爪讛 诇讗专抓 讚专讘谞谉 讜诇住驻讬拽讗 诇讗 讞讬讬砖讬谞谉 注"讻, 讻诇讜诪专 讛讜讗讬诇 讜讗讬住讜专 讞讚砖 讘讞讜"诇 讛讜讗 诪讚专讘谞谉 讗讬谉 诇讛讝讛专 讘讜 讘讬"讝 讘谞讬住谉 诪讚讬谉 住驻讬拽讗 讚讬讜诪讗. 讜诇讻讗讜专讛 讬驻诇讗 - 砖讛专讬 讘讬讜"讟 砖谞讬 砖诇 讙诇讬讜转 诪讚讬谉 诪谞讛讙 讗讘讜转讬谞讜 讘讬讚讬谞讜 讗讬谉 讛讘讚诇 讘讬谉 讚讬谞讬 讚专讘谞谉 诇讚讬谞讬 讚讗讜专讬讬转讗 - 讜讻诇 讚讬谞讬 诪讜拽爪讛 讜讻诇 砖讘讜转讬 诪诇讗讻讛 诪讚专讘谞谉 谞讜讛讙讬诐 讙诐 讘讬讜"讟 砖谞讬 (讞讜抓 诪讻讞讜诇 注讬谞讬诐 讜拽讘讜专转 讛诪转 注"讬 谞讻专讬诐 讻讚讬谞讬诐 诪讬讜讞讚讬诐, 注讬讬谉 讘诪住' 讘讬爪讛 (讜.), 讜讗"讻 诇诪讛 讘讗讬住讜专 讞讚砖 讘讞讜"诇 砖讛讜讗 诪讚专讘谞谉 诇专"驻 诇讬讻讗 讚讬谉 住驻讬拽讗 讚讬讜诪讗 诇讛讗住专 讘讬"讝 讘谞讬住谉?
讜讛谞讛 讛拽砖讛 讛诪讗讜专 讛拽讟谉 讘住讜祝 诪住' 驻住讞讬诐 诇诪讛 讗讬谉 诪讜谞讬诐 砖转讬 住驻讬专讜转 讛注讜诪专 - 诪讚讬谉 住驻讬拽讗 讚讬讜诪讗 讜诪讟注诐 诪谞讛讙 讗讘讜转讬谞讜 讘讬讚讬谞讜, 注讬讬谉 砖诐. 讜讘讬砖讜讘 拽讜砖讬讬转讜 谞"诇 砖砖讜谞讛 讛讚讬谉 砖诇 诪谞讛讙 讗讘讜转讬谞讜 讘讬讚讬谞讜 诪讛讚讬谉 砖诇 讛住驻拽 砖讛讬讛 诇讗讘讜转讬谞讜 讘讝诪谉 讛专讗讬讬讛. 讘讝诪谉 讛专讗讬讬讛 讛讜讗讬诇 讜讛讬讛 住驻拽 诪诪砖 讛讞诪讬专讜 讘讻诇 讛讚讬谞讬诐 讛转诇讜讬讬诐 讘住驻拽 讛讝诪谉, 讘讬谉 讘讚讬谞讬 讚专讘谞谉 讘讬谉 讘讚讬谞讬 讚讗讜专讬讬转讗. 讗讜诇诐 诪讗讝 砖谞拽讘注 诇讜讞 讛讞讚砖讬诐 讛讜谞讛讙 住驻讬拽讗 讚讬讜诪讗 专拽 讘谞讜讙注 诇讚讬谞讬诐 讛转诇讜讬讬诐 讘注爪诐 拽讚讜砖转 讛讬讜诐 讜诇讗 讬讜转专. 讛诪谞讛讙 砖诇 讬讜"讟 砖谞讬 砖诇 讙诇讬讜转 诪讞讚砖 拽讚讜砖转 讬讜"讟 讙诪讜专讛 注诐 讻诇 讛诇讻讜转讬讛 讜讚讬谞讬讛 - 讘讬谉 讚讬谞讬 讚讗讜专讬讬转讗 讜讘讬谉 讚讬谞讬 讚专讘谞谉. 讘专诐 诪爪讜转 住驻讬专转 讛注讜诪专 讗讬谞讛 转诇讜讬讛 讘拽讚讜砖转 讬讜诐 讟讜讘. 讛拽专讗 砖诇 "诪诪讞专转 讛砖讘转 转住驻专讜" 专拽 诪爪讬讬谉 讻讬 讝诪谉 诇讬诇 讟"讝 讘谞讬住谉 诪讞讬讬讘 住驻讬专讛, 讗讘诇 讗讬谉 讘讻讱 讚讬谉 讗讜 讞讬讜讘 讬讜"讟. 诇驻讬讻讱 讗注"驻 砖讗讘讜转讬谞讜 讘讗诪转 住驻专讜 诪住驻拽 砖转讬 住驻讬专讜转 讘讝诪谉 讛专讗讬讬讛, 注诐 讻诇 讝讗转 讗谞讜 诪讚讬谉 诪谞讛讙 讗讘讜转讬谞讜 讘讬讚讬谞讜 讗讬谉 诇谞讜 诇住驻讜专 诪住驻拽 诪讗讞专 砖讗谞讜 讬讜讚注讬诐 讘拽讘讬注转讗 讚讬专讞讗. 诇讙讘讬 住驻讬专转 讛注讜诪专 讻讬讜谉 砖讗讬谞讛 转诇讜讬讛 讘拽讚讜砖转 讛讬讜诐 讗谞讜 住讜诪讻讬诐 注诇 拽讘讬注讜转 讛讞讜讚砖.
讜注"驻 讛谞"诇 诪转讜专爪转 讛拽讜砖讬讛 注诇 讛讙诪' 诪谞讞讜转, 讻讬 讙诐 讗讬住讜专 讞讚砖 讘讞讜"诇 诪讚专讘谞谉 讗讬谞讜 诪讚讬谉 拽讚讜砖转 讛讬讜诐, 讜诪砖讜诐 讻讱 讗讬谉 讗讬住讜专 讞讚砖 谞讜讛讙 讘讬讜诐 讬"讝 讘谞讬住谉.
讗讱 诇驻"讝 转拽砖讛 砖讬讟转 专讘讬谞讗 讘诪谞讞讜转 (砖诐) 砖讞讚砖 讘讞讜"诇 讗住讜专 诪谉 讛转讜专讛 讜讛讞诪讬专 讘住驻讬拽讜 诇讗讜住专讜 讘讬讜诐 讬"讝 讘谞讬住谉, 讜讻谉 驻住拽 讛专诪讘"诐 (驻"讬 诪诪讗讻"讗 讛诇"讘). 讜谞"诇 砖讗诐 讞讚砖 讗住讜专 诪谉 讛转讜专讛 讘讞讜"诇 转诇讜讬 讚讬谞讜 讘拽讚讜砖转 讛讬讜诐 砖诇 讟"讝 讘谞讬住谉 (砖拽讚讜砖 讘拽讚讜砖转 讞讜讛"诪 讜讘拽讚讜砖转 讛讬讜诐 砖诇 诪讜住驻讬诐). 讻讬 诇驻讬 专讘讬 讬讛讜讚讛 谞诇诪讚 讗讬住讜专 讟"讝 讘谞讬住谉 诪讛讚专砖讗 "注讚 注爪诐 讛讬讜诐 讛讝讛 注讚 注讬爪讜诪讜 砖诇 讬讜诐", 讜诇砖讜谉 注讬爪讜诪讜 砖诇 讬讜诐 诪讜专讛 注诇 拽讚讜砖转 讛讬讜诐 (讻诪讜 讘讬讛"讻 砖讞讝"诇 讜专诪讘"诐 讛砖转诪砖讜 讘诇砖讜谉 注讬爪讜诪讜 砖诇 讬讜讛"讻 - 讛讬讬谞讜 拽讚讜砖转 讬讜讛"讻). 讘讛转讗诐 诇讻讱 谞讜讛讙 讚讬谉 住驻拽讗 讚讬讜诪讗 讘讞讚砖 注讚 住讜祝 讬讜诐 讬"讝 讘谞讬住谉, 讻讬 诪谞讛讙 讗讘讜转讬谞讜 讘讬讚讬谞讜 讞诇 讘讝讛"讝 讘讻诇 讚讘专 讛转诇讜讬 讘拽讚讜砖转 讛讬讜诐86.
砖诐. 讘讙诪' - 讜诇拽讞转诐 砖转讛讗 诇拽讬讞讛 诇讻诇 讗' 讜讗'. 注讬讬谉 讘转讜住' 讚"讛 讜诇拽讞转诐. 讙诐 讘住驻讬专转 讛注讜诪专 讚讜专砖讬诐 讜住驻专转诐 砖转讛讗 住驻讬专讛 诇讻诇 讗' 讜讗' (诪谞讞讜转 住讛:). 讜讬砖 诇讛注讬专, 讚讘砖诇诪讗 讛转诐 诪讜讘谉 讚住讚"讗 砖专拽 讘"讚 住讜驻专讬诐 讗转 住驻讬专转 讛注讜诪专 讻砖诐 砖住讜驻专讬诐 住驻讬专转 砖谞讜转 讛讬讜讘诇, 讗讘诇 讛讻讗 拽砖讛 砖讗诐 讻诇 讬讞讬讚 讜讬讞讬讚 讗讬谞讜 诇讜拽讞 讗转 讚' 讛诪讬谞讬诐 - 诪讬 讬拽讞诐. 讜讗讜诇讬 讘讗 讛拽专讗 诇讛讜爪讬讗 讗转 讗转专讜讙 讛砖讜转驻讬谉, 讗讘诇 讗讬谉 讝讛 讘诪砖诪注讜转 讛诇砖讜谉, 讜爪"注87.
砖诐. 转讜住' 讚"讛 讗诇讗 讻讜' 讜讘讗转专讜讙 讛砖讜转驻讬谉 谞诪讬 诇讗 谞驻讬拽 讜讻讜'. 砖讜转驻讬谉 讞讬讬讘讬诐 讘诪讝讜讝讛 讜讘爪讬爪讬转. 讜讬砖 诇讛住讘讬专 讗转 讬住讜讚 讛讛讘讚诇 讘讬谉 诪爪讜转 诪讝讜讝讛 讜爪讬爪讬转 讘讛谉 讞讬讬讘讬谉 讛砖讜转驻讬谉 诇讘讬谉 诇讜诇讘 讜讗转专讜讙. 谞"诇 砖砖讜谞讛 讚讬谉 诇讻诐 讘诇讜诇讘 诪讚讬谉 诇讻诐 讘爪讬爪讬转 讜诪讝讜讝讛, 讻讬 讘诇讜诇讘 诪讞讬讬讘 讚讬谉 诇讻诐 拽谞讬谉 讘讙讜祝 讚' 讛诪讬谞讬诐, 讜讝讻讜讬讜转 转砖诪讬砖 讻砖讜讗诇 讜砖讜讻专 讗讬谞谉 诪讜注讬诇讜转 诇诪爪讜讛. 诪讗讬讚讱 讘诪讝讜讝讛 讜爪讬爪讬转 讙诐 讝讻讜讬讜转 转砖诪讬砖 讻砖讜讻专 讜砖讜讗诇 讞砖讜讘讜转 诇讻诐 诇讛讻砖讬专 讗转 讛诪爪讜讜转. 讜讘讘讬讗讜专 谞"诇, 讻讬 讘爪讬爪讬转 讜诪讝讜讝讛 讛讚讬谉 诇讻诐 谞讗诪专 讘诪讞讬讬讘 砖诇 讛诪爪讜讛 讘讞驻爪讗 - 讚专拽 讘讬转讱 诪讞讬讬讘 讘诪讝讜讝讛 讜专拽 讻住讜转讱 诪讞讬讬讘转 讘爪讬爪讬转 - 讜讝讻讜讬讜转 转砖诪讬砖 诪讜注讬诇讜转 讜诪讞讬讬讘讜转 讗转 讛讞驻爪讗. 讘专诐 讘诇讜诇讘 讚讬谉 诇讻诐 讛讜讗 讘诪注砖讛 讜讘拽讬讜诐 讛诪爪讜讛 砖诇 讛讙讘专讗 - 砖讗讚诐 讬讜爪讗 讚讜拽讗 讘诇拽讬讞转 诇讜诇讘 砖诇讜, 讜诪砖讜"讛 讚讜拽讗 拽谞讬谉 讙诪讜专 讘讙讜祝 讛诇讜诇讘 讞砖讜讘 诇讻诐 讜诇讗 砖讜转驻讜转 讜砖讻讬专讜转. (注讬讬谉 讘砖注讜专讬诐 讘专讬砖 讛驻专拽 讘砖诐 讛讙专"讞 讝爪"诇 讘讛住讘专 讚讬谉 诇讻诐 讘诇讜诇讘.)
砖诐. 讚讬谉 诇讻诐 讘讚' 诪讬谞讬诐. 诪驻讜专砖 砖诇讜诇讘 砖讗讜诇 讗讜 砖诇 砖讜转驻讬诐 驻住讜诇, 诇讜诇讘 诪转谞讛 注"诪 诇讛讞讝讬专 讻砖专. 讜讬诇"注 诪讛 讚讬谞诐 砖诇 讚' 讛诪讬谞讬诐 讗诐 谞拽谞讜 诇讝诪谉. 讜谞专讗讛 砖讝讛 转诇讜讬 讘诪讞诇讜拽转 讘讬谉 讛专诪讘"诐 讜讛专讗讘"讚 (驻讻"讙 诪诪讻讬专讛 讛诇"讜), 砖讛专诪讘"诐 驻讜住拽 砖讛拽讜谞讛 拽专拽注 诇讝诪谉 讬讻讜诇 诇讘谞讜转 讜诇讛专讜住 讜诇注砖讜转 讘讜 讻诇 诪讛 砖注讜砖讛 讻拽讜谞讛 拽谞讬谉 注讜诇诐, 讗讘诇 讛专讗讘"讚 住讜讘专 砖讛拽讜谞讛 诇讝诪谉 讗讬谞讜 讬讻讜诇 诇讘谞讜转 讜诇讛专讜住. 讚注转 讛专诪讘"诐 砖讛拽讜谞讛 诇讝诪谉 拽讜谞讛 讙诐 讗转 讙讜祝 讛讚讘专 讜诇驻讬讻讱 讬讻讜诇 诇讘谞讜转 讜诇讛专讜住, 讘专诐 砖讬讟转 讛专讗讘"讚 讛讬讗 砖讛拽讜谞讛 诇讝诪谉 讞住专讛 诇讜 讘注诇讜转 讘讙讜祝 讛讚讘专 讜诇讻谉 讗讬谞讜 讬讻讜诇 诇讛专讜住 讛拽专拽注. 诪住转讘专 砖讛专诪讘"诐 诪讚诪讛 拽讜谞讛 诇讝诪谉 诇拽讜谞讛 拽专拽注 砖讬爪讗 讘讬讜讘诇, 砖讻砖诐 砖讛拽讜谞讛 拽专拽注 讘讗"讬 讘讝诪谉 砖讛讬讜讘诇 谞讜讛讙 讗注"讙 砖讗讬谉 诇讜 讗诇讗 拽谞讬谉 诇讝诪谉 注讻"讝 讛讙讜祝 砖诇讜, 讻诪讜 讻谉 讛讜讗 讘讻诇 拽讜谞讛 诇讝诪谉. 讗讜诇诐 讛专讗讘"讚 诪讞诇拽, 讚砖讗谞讬 讛拽讜谞讛 拽专拽注 讘讗"讬 讘讝诪谉 砖讛讬讜讘诇 谞讜讛讙 砖讛讜讗 拽讜谞讛 讗讜转讜 拽谞讬谉 讛讙讜祝 诇注讜诇诐 讗诇讗 砖讬讜讘诇 讗驻拽注转讗 讚诪诇讻讗 讛讜讗, 诪砖讗"讻 讛拽讜谞讛 诇讝诪谉 讗讬谞讜 拽讜谞讛 讗转 讙讜祝 讛讚讘专 拽谞讬谉 讙诪讜专 诇注讜诇诐. 讜讘讛转讗诐 诇讝讛 谞专讗讛 讚讗诇讬讘讗 讚讛专诪讘"诐 拽谞讬谉 诇讝诪谉 讘诇讜诇讘 谞讞砖讘 诇讻诐 讜讻砖专 讘讬讜"讟 专讗砖讜谉, 讗讘诇 诇驻讬 讛专讗讘"讚 拽谞讬谉 诇讝诪谉 驻住讜诇 诇诇讻诐 讻诪讜 砖讗讜诇 讜砖诇 砖讜转驻讬诐88.
砖诐. 转讜住' 讚"讛 讛讬诇讱. 讻转讘讜 讛转讜住' 讘拽讬讚讜砖讬谉 (讜: 讚"讛 诇讗) 讜讝"诇: 讚讗讬讻讗 转谞讗讬 讚诇讗 讘注讬 讻驻讜诇 讻讙讜谉 讛讻讗 砖讛讬讛 讚注转讜 砖讬讘专讱 讞讘专讜 注诇 讗转专讜讙 砖诇讜 讻讜' 讜讗"转 讜讘诇讗 讛讞讝讬专讜 讗诪讗讬 诇讗 讬爪讗 讜讛讗 讛讜讬 转谞讗讬 讜诪注砖讛 讘讚讘专 讗讞讚 讜讛转谞讗讬 讘讟诇 讜讻讜'. 讚讘专讬 讛转讜住' 讝拽讜拽讬诐 诇讘讬讗讜专, 讜诇砖诐 讛住讘专转 转讞讬诇转 讚讘专讬 讛转讜住' 谞"诇 砖讘讘讟讜诇 诪注砖讬诐 讬砖 砖转讬 讛诇讻讜转: 讗) 讚讬谉 讟注讜转; 讘) 讚讬谉 转谞讗讬. 讘诪拽讜诐 讟注讜转 讙诐 讘诇讬 转谞讗讬 砖讛讜转谞讛 注"驻 诪砖驻讟讬 讛转谞讗讬诐 讛诪注砖讛 讘讟诇, 讻讬 讬砖 讗讜诪讚谞讗 讚诪讜讻讞 砖注爪诐 讚注转 讛讘注诇讬诐 讘讟注讜转 - 讻讙讜谉 诪讻专 讞讬讟讬诐 讜谞诪爪讗讜 砖注讜专讬诐, 讚诇讬讻讗 讻诇诇 讚注转 诇砖注讜专讬诐. 讗讜诇诐 转谞讗讬 诪讘讟诇 诪注砖讛 讚讜拽讗 讻砖讬砖 转谞讗讬 讻砖专 注"驻 诪砖驻讟讬 讛转谞讗讬诐. 讘转谞讗讬诐 - 讗讬谉 讞住专讜谉 讘讚注转 讛诪拽谞讛, 讗诇讗 讬砖 讞诇讜转 讚讬谉 讘讟讜诇 讜拽讬讜诐 讛诪注砖讛 注"驻 讙讝讛"讻 砖诇 转谞讗讬诐. 诇驻讬讻讱, 讗诐 讛讜转谞讛 讛转谞讗讬 讘讗讜驻谉 讛谞讜讙讚 诇诪砖驻讟讬 讛转谞讗讬诐 - 讛转谞讗讬 讘讟诇 讜讛诪注砖讛 拽讬讬诐, 讻讬 讚注转 诪拽谞讛 讬砖谞讛 讘注讚 讛诪注砖讛, 讜讛讜讗讬诇 讜讗讬谉 讛转谞讗讬 讞诇 讘转讜专转 诪驻拽讬注 驻讜注诇转 讛讚注转 诇讛拽谞讜转 讜讛拽谞讬谉 讞诇 讘诇讬 转谞讗讬.
注"驻 讞诇讜拽 讝讛 诪讜讘谞转 砖讬讟转 讛专讗讘"讚 (驻"讙 诪讝讻讬讛 讜诪转谞讛 讛诇"讟) 砖讗讬谉 爪讜专讱 诇诪砖驻讟讬 讛转谞讗讬诐 讘讝讻讬讬讛 讜诪转谞讛 专拽 讘讙讬讟讬谉 讜讘拽讚讜砖讬谉, 讜讝"诇 - 讜讟注诐 讙讚讜诇 讬砖 诇讚讘专 讜讗讬讱 讬转讻谉 讚讝讛 诪讜讻专 拽专拽注 讗讜 谞讜转谞讜 讜讗讜诪专 讗讬谞讜 谞讜转谞讜 讗讜 诪讜讻专讜 讗讗"讻 讬注砖讛 诇讬 讻讱 讜讻讱 讜谞讜爪讬讗 讗讜转讜 诪讬讚讜 讜诇讗 注砖讛 讘讜 诪讛 砖讛转谞讛 注诇讬讜 讗讘诇 讙讬讟讬谉 讜拽讚讜砖讬谉 讗讜诪讚谉 讚注转讗 讛讜讗 诪讻讬讜谉 砖谞转谉 讚注转讜 诇讙专砖 讗讜 诇拽讚砖 讗讬谞讜 讗诇讗 讻诪驻诇讬讙 讘讚讘专讬诐 讜拽讬专讜讘 讛讚注转 讜专讬讞讜拽 讛讚注转 讗讬谉 转谞讗讬 诪讜注讬诇 讘讜 诇专讞拽 讜诇拽专讘 讗讗"讻 讞讝拽讜 讘讻驻讬诇讜 讜讘讻诇 讛注谞讬讬谞讬诐 砖谞转驻专砖讜 讘讜 讻讬 讻讜诇诐 讞讝讜拽 讛转谞讗讬 讛诐 注讻"诇. 住讘专转 讛专讗讘"讚 砖讘讝讻讬讬转 诪诪讜谞讜转 谞讜讙注 讛转谞讗讬 诇注爪诐 讚注转 讛讘注诇讬诐 讜讬砖 讗讜诪讚谞讗 讚诪讜讻讞 讻讬 讗讬 拽讬讜诐 讛转谞讗讬 驻讜讙诐 讗转 注爪诐 讚注转 讛诪拽谞讛 诪讚讬谉 讟注讜转. 诪砖讜诐 讻讱 讘讻诇 讗讜驻谉 - 讙诐 讘诇讬 诪砖驻讟讬 讛转谞讗讬诐 - 讗诐 诇讗 谞转拽讬讬诐 讛转谞讗讬 讛诪注砖讛 讘讟诇. 讘专诐 讘讙讬讟讬谉 讜拽讚讜砖讬谉 讛讜讗讬诇 讜讛讗讜诪讚谞讗 讛讜讗 砖讙诐 讘诇讬 拽讬讜诐 讛转谞讗讬 讬砖 讚注转 讘注诇讬诐, 讚讜拽讗 讞诇讜转 讚讬谉 转谞讗讬 注"驻 诪砖驻讟讬 讛转谞讗讬诐 诪驻拽讬注 讗讜 诪拽讬讬诐 讗转 讛诪注砖讛. 诇驻讬讻讱 讗诐 诇讗 讛转谞讛 讛转谞讗讬 讻讛讜讙谉 讛诪注砖讛 拽讬讬诐 - 讻讬 讬砖 诇讻讱 讚注转 讘注诇讬诐.
诇驻讬"讝 讛讬讛 谞讬转谉 诇讛住讘讬专 讗转 转讞讬诇转 讚讘专讬 讛转讜住' 讘拽讚讜砖讬谉 砖诐, 砖砖讬讟转诐 讛讬讗 讻讬 讘诪转谞讛 注"诪 诇讛讞讝讬专 讬砖 讗讜诪讚谞讗 讚注讬拽专 讚注转 谞讜转谉 讛诪转谞讛 讛讬讗 讚讜拽讗 注"诪 诇讛讞讝讬专讜, 讜砖讗诐 诇讗 讛讜讞讝专讛 讛诪转谞讛 讬砖 讟注讜转 讘注讬拽专 讚注转 讛谞讜转谉 讘注爪诪讛 - 讜诇驻讬讻讱 讘讟诇讛 讛诪转谞讛, 讜诪讻讬讜谉 砖讞讬讜讘 讛讞讝专讛 讞诇 诪讚讬谉 讟注讜转 讜诇讗 诪讚讬谉 转谞讗讬, 讗讬谉 爪讜专讱 诇讻诇 诪砖驻讟讬 讛转谞讗讬诐; 转谞讗讬 讻驻讜诇 讜讛谉 拽讜讚诐 诇诇讗讜 讜讻讜'. 讗讱 驻专讜砖 讝讛 讗讬谞讜 讛讜诇诐 讗转 住讜祝 讚讘专讬讛诐 砖诇 讛转讜住', 砖讛专讬 讛拽砖讜 诪讚讬谉 转谞讗讬 讜诪注砖讛 讘讚讘专 讗', 讜讗诐 讛爪讜专讱 诇讛讞讝讬专 讞诇 诪讚讬谉 讟注讜转 讜诇讗 诪讚讬谉 转谞讗讬 - 讙诐 讘转谞讗讬 讜诪注砖讛 讘讚讘专 讗讞讚 爪"诇 讚讬谉 讟注讜转, 讜拽讜砖讬转 讛转讜住' 诇讬讻讗. 注"讻 砖讛转讜住' 住讜讘专讬诐 砖讞讜讘转 讛讞讝专讛 讛讬讗 诪讚讬谉 转谞讗讬诐 讜诇讗 诪讚讬谉 讟注讜转 - 讜讗注驻"讻 讗讬谉 爪讜专讱 诇转谞讗讬 讻驻讜诇 诪砖讜诐 砖讬砖 讗讜诪讚谞讗 讚诪讜讻讞, 讜爪"注 讘讚讘专讬讛诐. 讜讘讘讬讗讜专 讚注转诐 谞"诇, 讻讬 讛讞讝专讛 讘诪转谞讛 注"诪 诇讛讞讝讬专 讛讬讗 诪讚讬谉 转谞讗讬 讜诇讗 诪讚讬谉 讟注讜转, 讗诇讗 砖讛诐 诪讞诇拽讬诐 讘讬谉 讛诪砖驻讟 讚转谞讗讬 讻驻讜诇 诇诪砖驻讟 转谞讗讬 讜诪注砖讛 讘讚讘专 讗讞讚. 讚讬谉 讛转谞讗讬 讻驻讜诇 讞诇 讻讚讬谉 讘诪注砖讛 讛转谞讬讬转 讛转谞讗讬, 讜住讜讘专讬诐 讛转讜住' 砖讘诪拽讜诐 讗讜诪讚谞讗 讗讬谉 爪讜专讱 诇诪砖驻讟讬 讛转谞讬讬转 转谞讗讬 讜诇讛转谞讜转 转谞讗讬 讻驻讜诇, 讻讬 讛讗讜诪讚谞讗 住讙讬 诇拽讘讜注 诪注砖讛 讛转谞讬讬转 讛转谞讗讬 讻讚讬谉. 诪讗讬讚讱 转谞讗讬 讜诪注砖讛 讘讚讘专 讗' 讛讜讗 讚讬谉 讘讞诇讜转 讛转谞讗讬诐 - 讜讙诐 讘诪拽讜诐 讗讜诪讚谞讗 讚诪讜讻讞 讗讬谉 讞诇讜转 转谞讗讬 讜诪注砖讛 讘讚讘专 讗'. 讬讜爪讗 诪讻讱 砖诇转讜住' 诪转谞讛 注"诪 诇讛讞讝讬专 讝拽讜拽讛 诇讞诇讜转 诪砖驻讟讬 讛转谞讗讬诐 讗讘诇 诇讗 诇讛转谞讬讬转 讛转谞讗讬 注"驻 诪砖驻讟讬 讛转谞讗讬诐, 讜讚讜"拽.
砖讬讟转 讛专诪讘"诐 讘转谞讗讬 讻驻讜诇. 砖讬讟转 讛专诪讘"诐 (驻"讙 诪讝讻讬讬讛 讛诇"讞) 讛讬讗 砖讛转谞讗讬诐 砖诇 诪注讻砖讬讜 讗讬谞诐 讝拽讜拽讬诐 诇诪砖驻讟讬 转谞讗讬 讻驻讜诇. 讬砖 诇驻专砖 砖讬讟转讜 讘转专讬 讗谞驻讬:
讗) 讬"诇 砖讚注转讜 讻讬 讘讻诇 诪注砖讛 讛讞诇 诪注讻砖讬讜 讞诇 讛转谞讗讬 讘注讬拽专 讚注转 讛讘注诇讬诐 注爪诪讛 讜讗诐 诇讗 谞转拽讬讬诐 讛转谞讗讬 讛讚注转 讗讬谞讛 拽讬讬诪转 诪注讬拽专讛 讜讘讟诇讛 诪讚讬谉 讟注讜转. 讗讜诇诐 讘转谞讗讬 砖诇 "讗诐" - 讗讬谉 讛转谞讗讬 讛讜驻讱 诇讟注讜转, 讘讗讜驻谉 讝讛 讛转谞讗讬 驻讜注诇 讜诪讜注讬诇 讻诪拽讬讬诐 讜诪驻拽讬注 诪讞讜抓 诇诪注砖讛 - 讜讗诐 讗讬谉 讛转谞讗讬 讻驻讜诇 注"驻 讚讬谉 诪砖驻讟讬 讛转谞讗讬诐 - 讗讬谉 讛转谞讗讬 讞诇 诇拽讬讬诐 讗讜 诇讘讟诇 讗转 讛诪注砖讛. 讛转谞讗讬 讘讟诇 讜讛诪注砖讛 拽讬讬诐 讻讬 注讬拽专 讛讚注转 讗讬谞讛 讘讟注讜转.
讘) 讬"诇 砖讛专诪讘"诐 诪讘讚讬诇 讙诐 讘讚讬谉 讛转谞讗讬诐 讘讬谉 转谞讗讬 诪注讻砖讬讜 诇转谞讗讬 砖诇 讗诐 讘讬住讜讚 讚讬谉 讞诇讜转诐, 讚讛讬讬谞讜 讻讬 讘转谞讗讬 诪注讻砖讬讜 讛讬住讜讚 讛讜讗 砖讛诪注砖讛 讞诇 诪讬讚 讗诇讗 讻砖讬砖 讗讞专 讻讱 讘讟讜诇 讛转谞讗讬 讛诪注砖讛 讘讟诇 诇诪驻专注. 诪讗讬讚讱 讘转谞讗讬 砖诇 讗诐 - 讗讬谉 讛诪注砖讛 讞诇 注讚 砖注转 拽讬讜诐 讛转谞讗讬, 讜讘讻谉 拽讬讜诐 讛转谞讗讬 诪拽讬讬诐 讗转 讛诪注砖讛. 讬讜爪讗 诪讻讱, 砖讬砖 砖谞讬 诪讬谞讬 转谞讗讬诐, 转谞讗讬 讛诪讘讟诇 讗转 讛诪注砖讛 (转谞讗讬 砖诇 诪注讻砖讬讜) 讜转谞讗讬 讛诪拽讬讬诐 讗转 讛诪注砖讛 (转谞讗讬 砖诇 讗诐), 讜谞讬转谉 诇讜诪专 砖讛讙讝讛"讻 注诇 转谞讗讬 讻驻讜诇 谞讗诪专讛 专拽 讘转谞讗讬 讛诪拽讬讬诐 (讗诐) 讜诇讗 讘转谞讗讬 讛诪讘讟诇 (诪注讻砖讬讜).
谞"诪 讘讬谉 讘' 讛驻讬专讜砖讬诐 讘讚注转 讛专诪讘"诐 讘谞讜讙注 诇讚讬谉 转谞讗讬 拽讜讚诐 诇诪注砖讛. 诇驻讬 讛驻专讜砖 讛专讗砖讜谉 讙诐 讛诪砖驻讟 砖诇 转谞讗讬 拽讜讚诐 诇诪注砖讛 讗讬谞讜 谞讜讛讙 讘诪注讻砖讬讜, 讻讬 转谞讗讬 诪注讻砖讬讜 驻讜注诇 诪讚讬谉 讟注讜转 讘注讬拽专 讚注转 讘注诇 讛诪注砖讛. 讘专诐 诇驻讬 讛驻讬专讜砖 讛砖谞讬 讬转讻谉 砖专拽 讚讬谉 转谞讗讬 讻驻讜诇 讗讬谞讜 谞讜讛讙 讘转谞讗讬 诪注讻砖讬讜 诪驻谞讬 砖讛讜讗 讚讬谉 讘诪注砖讛 讛转谞讬讬转 讛转谞讗讬, 诪砖讗"讻 转谞讗讬 拽讜讚诐 诇诪注砖讛 - 砖讛专讬 诇驻讬 讛专诪讘"诐 转谞讗讬 拽讜讚诐 诇诪注砖讛 诪讛讜讜讛 讚讬谉 讘讞诇讜转 讛转谞讗讬 (驻"讜 诪讗讬砖讜转 讛诇"讚) 讜诇讗 讘诪注砖讛 讛转谞讬讬转 讛转谞讗讬 (砖诇讗 讻砖讬讟转 讛专讗讘"讚 砖诐 讛诇"讗), 注讬讬谉 砖诐. 讜讛谞讛 讚讘专 讝讛 诇讗 谞转讘专专 讘讚讘专讬 讛专诪讘"诐 讘讛诇讻讜转 讝讻讬讬讛 讜诪转谞讛 (砖诐), 讗讘诇 讘讛诇' 讗讬砖讜转 (驻"讜 讛诇讬"讝) 驻住拽 砖讻诇 讛诇讻讜转 讛转谞讗讬诐 - 讙诐 讛诇讻转 转谞讗讬 拽讜讚诐 诇诪注砖讛 - 讗讬谞谉 谞讜讛讙讜转 讘诪注讻砖讬讜, 讜诪讜讻讞 砖住讜讘专 砖讘诪注讻砖讬讜 讗讬谉 讚讬谉 转谞讗讬 讻诇诇 讜专拽 讚讬谉 讟注讜转 讻住讘专讛 讛专讗砖讜谞讛 诇注讬诇.
砖诐. 转讜住' 讚"讛 讛讬诇讱 讻讜' 讜讬"诇 讚讛"谞 讛讜讬 讘讬讚讜 诇讛拽讚讬砖 诇讛讬讜转 拽讚讜砖 讻"讝 砖讛讜讗 讘讬讚讜 注讚 砖讬讞讝讬专 讜注讜讚 讚讛转诐 谞诪讬 诇讗 讘讛拽讚砖 转诇讜讬 讟注诐 讛诪转谞讛 讻讜' 讻诇讜诪专 砖诇讗 谞转谞讛 诇讜 砖讬讛谞讛 讛诪拽讘诇 砖讜诐 讛谞讗讛 砖讘注讜诇诐 讻讜' 讜讚讗讬 讛注专诪讛 讘注诇诪讗 讜诇讗 砖诪讬讛 诪转谞讛 砖讛专讬 诇讗 讝讻讛 讘讛 诇注谞讬谉 注爪诪讜 诇砖讜诐 讚讘专 讜讗"讻 诪讛 讛拽谞讛 诇讜 讻讜' 讗讜 诪砖讜诐 讚讜讬转讜专 讗住讜专 讘诪讜讚专 讛谞讗讛 讜讻讜'.
讘转讜住' 讬砖谞诐 砖诇砖讛 转讬专讜爪讬诐 诇讞诇拽 讘讬谉 诪转谞转 讘讬转 讞讜专讜谉 诇诪转谞讛 注"诪 诇讛讞讝讬专. 讜讬砖 诇讘专专 讬住讜讚讜转 砖讬讟转诐.
讜谞专讗讛 砖诇驻讬 讛转讬专讜抓 讛专讗砖讜谉 诪讬 砖诪拽讘诇 诪转谞讛 注"诪 诇讛讞讝讬专 讬讻讜诇 诇讛拽讚讬砖讛 诇讝诪谉, 诪砖讗"讻 讘诪转谞转 讘讬转 讞讜专讜谉. 谞"诇 砖砖讗专 讛转讬专讜爪讬诐 讘转讜住' 讚讞讜 转砖讜讘讛 讝讜 讻讬 讛诐 住讜讘专讬诐 砖讗讬谉 诇讛拽讚讬砖 诪转谞讛 注"诪 诇讛讞讝讬专 讗驻讬' 诇讝诪谉, 讛讜讗讬诇 讜诇讚注转诐 讛转谞讗讬 诪讞讬讬讘 砖讛诪转谞讛 转讛讬讛 专讗讜讬讛 诇讞讝专讛 讻诇 讝诪谉 讛诪转谞讛, 讜诪讻讬讜谉 砖讘诪拽讚讬砖 讗讬谉 讛诪转谞讛 讘砖注转讛 专讗讜讬讛 诇讛讞讝讬专 诪驻谞讬 讗讬住讜专 诪注讬诇讛, 讜诇驻讬讻讱 讗"讗 诇讛拽讚讬砖讛 讻诇诇.
讛转讬专讜抓 讛砖谞讬 谞讬转谉 诇讛转驻专砖 讘砖谞讬 讗讜驻谞讬诐: 讗讜 砖住讜讘专 砖诪转谞转 讘讬转 讞讜专讜谉 讛注专诪讛 讘注诇诪讗 讛讬讗 讜讗讬谉 讘讛 讚注转 诪拽谞讛 讻诇诇, 讗讜 砖住讜讘专 砖讗诐 讗讬谉 诇诪拽讘诇 诪转谞讛 讝讻讜转 转砖诪讬砖 讗讬谉 讛诪转谞讛 讞诇讛 注诇 驻讬 讚讬谉, 讜讬诇"注 讘讝讛.
讘讘讬讗讜专 讛转讬专讜抓 讛砖诇讬砖讬 砖诇 讜讬转讜专 讗住讜专 讘诪讜讚专 讛谞讗讛 谞"诇 砖住讜讘专 讻讬 讗讬住讜专讬 谞讚专讬诐 讗讜住专讬诐 诪注砖讛 诪讛谞讛 讻诇 讚讛讜 讗注"驻 砖注"驻 讚讬谉 讗讬谉 讛诪讜讚专 谞讛谞讛 诪谞讻住讬 讛诪讛谞讛 讘讗讜驻谉 讬砖讬专. 诪砖讜诐 讻讱 诪转谞转 讘讬转 讞讜专讜谉 讗住讜专讛 讘诪讜讚专 讛谞讗讛 讚讗住讜专 诇讛谞讜转 讗驻讬' 讘讚专讱 注拽讬驻讬谉. 注讻"讝 注爪诐 讛诪转谞讛 砖诪讛 诪转谞讛 讘讚讬谞讬 诪诪讜谞讜转 讻诪讜 诪转谞讛 注"诪 诇讛讞讝讬专, 讗诇讗 砖诪讜讚专 讛谞讗讛 砖讗谞讬 讜讗住讜专.
砖诐. 讘讙诪' - 讛转诐 诇讗讜 诪爪讜讛 谞讬谞讛讜 讜讟专讬讚 讘讛讜. 讛专讗砖讜谞讬诐 诪转讬专讬诐 诇讗讞讜讝 住讬讚讜专 讘注转 注诪讬讚讛 讘转驻诇讛 讻讬 诪讗讞专 砖讛住讬讚讜专 注讜讝专 诇讛转驻诇诇 讗讬谉 讗讞讬讝转讜 诪讟专讚转 讗讜转讜. 讘专诐 讛讙专"讞 讝爪"诇 讛转驻诇诇 讻诇 转驻诇讜转讬讜 讘注诇 驻讛, 诪驻谞讬 砖讗驻讬诇讜 诇讛讘讬讟 讘住讚讜专 讛诪讜谞讞 注诇 转讬讘讛 诇驻谞讬讜 讛讬讛 诪讟专讬讚讜. 讜诪谞讛讙 诪讜"专 砖诇讬讟"讗 讛讜讗 讚讜拽讗 诇讛住转讻诇 讘住讬讚讜专 讗诪谞诐 诇讗 诇讗讜讞讝讜 诪驻谞讬 讛讟专讚讛 讗诇讗 砖讬讛讬讛 驻转讜讞 诇驻谞讬讜 注诇 讛转讬讘讛.
砖诐. 讘讙诪' - 讛讻讗 诪爪讜讛 谞讬谞讛讜 讜诇讗 讟专讬讚 讘讛讜. 注讬讬谉 讘专砖"讬. 讜谞专讗讛 砖讛驻专讜砖 讛讜讗 砖讛讻讜讜谞讛 诇讞讘讘 讗转 诪爪讜转 讛诇讜诇讘 讜诇讗讜讞讝讜 讗讬谞讛 住转讬专讛 诇讻讜讜谞转 讛转驻讬诇讛 讜注诪讬讚讛 诇驻谞讬 讚', 讜讗讚专讘讛 讻讜讜谞转 讞讘讬讘讜转 诪爪讜讛 诪砖转诇讘转 砖驻讬专 注诐 讻讜讜谞转 讛转驻诇讛. 讘专诐 讗讞讬讝转 住"转 诪驻专讬注讛 讗转 讛转驻诇讛, 讻讬 讛讙诐 砖讬砖 讞讘讬讘讜转 诪爪讜讛 讘讗讞讬讝转 住"转 注讻"讝 讚讗讙转讜 砖诪讗 讬驻讜诇 诪讬讚讜 诪驻专讬注讛 讻讜讜谞讛 砖诇诪讛 诇转驻诇讛.
砖诐. 诪谞讛讙谉 砖诇 讗谞砖讬 讬专讜砖诇讬诐. 讬砖 诇注讬讬谉 讗诐 讗谞砖讬 讬专讜砖诇讬诐 注砖讜 诪讛 砖注砖讜 讘讙诇诇 讞讘讬讘讜转 诪爪讜讛 讘诇讘讚 讗讜 讚诇诪讗 砖诇讚注转诐 讬砖 拽讬讜诐 诪爪讜转 诇讜诇讘 讻诇 讛讬讜诐. 讜讛谞讛 讛转讜住' 讻转讘讜 诇注讬诇 (诇讟.) 讚"讛 注讜讘专 讗诇讬讘讗 讚讞讚 讚注讛 讻讬 诇驻讬 讗谞砖讬 讬专讜砖诇讬诐 讬讻讜诇讬诐 诇讘专讱 注诇 讛诇讜诇讘 讻诇 讛讬讜诐, 讜讝"诇 讗注"驻 砖讻诇 讗诇讜 讛讚讘专讬诐 讗讬谉 诪注讻讘讬谉 诪"诪 讛讜讗讬诇 讜讬砖 讘讚讘专 诪爪讜讛 诪谉 讛诪讜讘讞专 讞砖讬讘 讻注讜讘专 诇注砖讬讬转谉, 注讻"诇. 诇讚注讛 讝讜 诪转拽讬讬诪转 诪爪讜转 诇讜诇讘 讘讗讞讬讝转诐 讻诇 讛讬讜诐 讜诪谞讛讙 讗谞砖讬 讬专讜砖诇讬诐 讗讬谞讜 讞讘讬讘讜转 诪爪讜讛 讘注诇诪讗. 讜谞专讗讛 砖讙诐 讛专诪讘"诐 住讜讘专 讻讱 砖讛专讬 讛讘讬讗 讘住驻专 讛讬讚 讗转 讛诪谞讛讙 讚讗谞砖讬 讬专讜砖诇讬诐, 讜讗讬诇讜 讛讬讛 诪谞讛讙 砖诇 讞讘讬讘讜转 讘注诇诪讗 诇讗 讛讬讛 诪讛专讗讜讬 砖讬讝讻讬专谞讜 讘诪砖谞讛 转讜专讛.
讜诇驻讬"讝 爪专讬讻讬诐 诇讘讗专 讗讬讝讛 拽讬讜诐 诪爪讜讛 讛讬讛 诇讗谞砖讬 讬专讜砖诇讬诐 讜诇诪讛 专拽 讛诐 拽讬讬诪讜 讗转 讛诪爪讜讛 讛讝讜. 讜讬转讻谉 砖诪谞讛讙诐 讛讬讛 诪讬讜住讚 注诇 诪爪讜转 讜砖诪讞转诐 砖讘诪拽讚砖, 讜注"驻 讚注转 讛专诪讘"诐 (注讬' 讘驻讬讛"诪 注诇 讛诪砖谞讛 诇注讬诇) 砖讻诇 注讬专 讬专讜砖诇讬诐 讛讬转讛 谞讞砖讘转 诇讞诇拽 砖诇 讛诪拽讚砖. 讜诪住转讘专 砖专拽 讘诪爪讜转 讜诇拽讞转诐 讗诪专讬' 诪讚讗讙讘讛讬讛 谞驻讬拽 讘讬讛, 讗讘诇 讘诪爪讜转 讜砖诪讞转诐 讬砖 拽讬讜诐 诪爪讜讛 讻诇 讝诪谉 砖讗讜讞讝讬诐 讗转 讛诇讜诇讘. 诪砖讜诐 讻讱 讗讞讝讜 讗谞砖讬 讬专讜砖诇讬诐 讗转 讛诇讜诇讘 讻诇 讛讬讜诐 诇拽讬讬诐 讘砖诇诪讜转 讗转 诪爪讜转 讜砖诪讞转诐 砖谞讜讛讙转 讻诇 砖讘注转 讛讬诪讬诐 讜讘讻诇 讛讬讜诐 注讚 讛诇讬诇讛. 讗讱 诪讻讱 讬讜爪讗 砖专拽 讘讬专讜砖诇讬诐 砖讬讬讱 拽讬讜诐 讝讛, 讗讜诇诐 讘注诇讬讜转 讗诇讬讛讜 诪讜讘讗 砖讛讙专"讗 诪讜讜讬诇谞讗 谞讛讙 诇讗讞讜讝 讛诇讜诇讘 讻诇 讛讬讜诐 讻诪谞讛讙 讗谞砖讬 讬专讜砖诇讬诐, 讜诇驻讬 讛谞"诇 爪"注89.
砖诐. 专砖"讬 讚"讛 拽讜专讗 讘转讜专讛 讜讝"诇 爪专讬讱 诇讛谞讬讞 讛诇讜诇讘 诇驻讬 砖讙讜诇诇 住"转 讜驻讜转讞讜 注讻"诇. 讙诇讬诇转 讜驻转讬讞转 住讛"转 讘讬讚讬讜 砖诇 讛注讜诇讛 诪讞讬讬讘转讜 讘拽讛"转, 讜诇驻讬讻讱 讞讬讬讘 讛注讜诇讛 诇转讜专讛 诇讙诇讜诇 讜诇驻转讜讞 讗转 住讛"转 讘注爪诪讜 讜诇讗 砖讬驻转讞 诇讜 讗讞专. 讜讻谉 诪驻讜专砖 讘专诪讘"诐 (驻讬"讘 诪转驻诇讛 讛诇"讛) 讜讝"诇: 讻诇 讗' 讜讗' 诪谉 讛拽讜专讬谉 驻讜转讞 住"转 讜诪讘讬讟 诇诪拽讜诐 砖讛讜讗 拽讜专讗 讘讜 讜讗讞"讻 讗讜诪专 讘专讻讜 注讻"诇. 讝讛 谞注诇诐 诪专讘讬诐 讜讘讻谉 讗讬谞诐 谞讝讛专讬诐 砖讛注讜诇讛 诇讘讚讜 讬驻转讞 讗转 住讛"转. 讜谞讻讜谉 诇讚拽讚拽 讘砖注转 讛注诇讬讬讛 诇注砖讜转 讚讜拽讗 讻住讚专 讛专诪讘"诐 讜专砖"讬.
砖诐. 讘讙诪' - 讛讜诇讱 诇讘拽专 讞讜诇讬诐 讜诇谞讞诐 讗讘诇讬诐 讜诇讜诇讘讜 讘讬讚讜. [讞讬讚讜砖讬 讗讙讚讛] 讬砖 诇讛注讬专, 诇诪讛 诪讝讻讬专讛 讛讙诪' 讚讜拽讗 砖转讬 诪爪讜讜转 讗诇讜 砖讗谞砖讬 讬专讜砖诇讬诐 注砖讜 讻砖诇讜诇讘讬讛诐 讘讬讚讬讛诐. 讗驻砖专 诇讜诪专, 讛谞爪讞讜谉 砖诇 讻诇诇 讬砖专讗诇 谞讙讚 讛讗讜诪讜转 讛注讜诪讚讜转 注诇讬谞讜 诇讻诇讜转讬谞讜 讛讜讗 砖讘谞"讬 拽讬讬诪讬诐 诇注讜诇诐, 讻讬 讝讜讛讬 注讬拽专 诪诇讞诪转诐 砖诇 讗讜"讛 谞讙讚谞讜 诇讻诇讜转讬谞讜 讘讬谉 讘讗讜驻谉 专讜讞谞讬 讜讘讬谉 讘讗讜驻谉 讙讜驻谞讬. 讛诇讜诇讘 诪砖诇 讛讜讗 诇讞讜讟 讛砖讚专讛 - 讚讘专 砖讗讬谞讜 谞专拽讘 讜砖注讜诪讚 讬砖专 讜讗讬转谉 - 讻诇讜诪专 讛注拽砖谞讜转 砖诇 讘谞"讬 讛谞讬爪讘讬诐 讘转讜拽祝 讜讘注讝讜转 诪讜诇 讻诇 讗诇讜 讛诪谞住讬诐 诇讻诇讜转讬谞讜. 诪砖讜诐 讻讱 诪讘讬讗讛 讛讙诪' 砖讗谞砖讬 讬专讜砖诇讬诐 讛讘讬讗讜 讗转诐 讗转 讛诇讜诇讘 讻砖讛诇讻讜 诇谞讞诐 讗转 讛讗讘诇讬诐 讜诇讘拽专 讗转 讛讞讜诇讬诐, 讻讬 讘讻讱 专爪讜 诇讛讜专讜转 诇讻诇 诪讬 砖谞诪爪讗 讘爪注专 讜讘住讘诇 砖注诇讬讜 诇讛转讗诪抓 讜诇讗 诇讛讻谞注 讞"讜 诇讬住讜专讬讜 讜诇讛转讙讘专 注诇 爪专讜转讬讜 - 讻砖诐 砖讘谞"讬 诪转讙讘专讬诐 讻谞讙讚 讗诇讜 讛注讜诪讚讬诐 注诇讬讛诐 讘讻诇 讚讜专 讜讚讜专 诇讬住专诐 讜诇讻诇讜转诐.
注"驻 讛谞"诇 讬转讘讗专 讛诪注砖讛 砖诇 讗专讘注转 讛讝拽谞讬诐 (讛诪讜讘讗 讘住讜讙讬讗 讻讗谉) 砖讛讬讜 讘讗讬诐 讘住驻讬谞讛. 诪注砖讛 讝讛 拽专讛 讘转拽讜驻讛 砖诇 讙讝讬专讜转 专注讜转 讜砖诪讚 砖讙讝专讛 诪诇讻讜转 专讜诪讬 讛专砖注讛 注诇 讘谞"讬 诇讗 诇拽讬讬诐 讗转 诪爪讜讜转 讛转讜专讛. 讜专讗讬讛 诇讻讱 砖讛讬转讛 注转 爪专讛 讜砖诪讚, 讻讬 诇讗 讛讬讛 诇讝拽谞讬诐 讗诇讜 讗诇讗 诇讜诇讘 讗讞讚 砖注诇讛 诇专"讙 讗诇祝 讝讜讝! 讛讝拽谞讬诐 注诇讜 讘住驻讬谞讛 诇砖讜讟 诇专讜诪讬 诇讘拽砖 专讞诪讬诐 注诇 注诪诐 诪讛诪诇讻讜转 讛专砖注讛 - 讗讜诇讬 转讘讟诇 讗转 讙讝专讜转 讛砖诪讚 讛谞讜专讗讜转 砖讛讟讬诇讛 注诇 讘谞"讬. 专"注 讛讬讛 讗讘诇 注诇 转诇诪讬讚讬讜 砖诪转讜. 专讗讘"注 讛讬讛 注谞讬 讜讬专讜讚 诪谞讻住讬讜 (讘讬爪讛 讻讙.). 专拽 专"讙 讛爪诇讬讞 诇讛讘讬讗 诇讜诇讘 讗' 讗转讜 注诇 讛住驻讬谞讛. 谞讟诇讜 讜谞转谉 诇讞讘专讬讜 诇讬讟讜诇 讗注"驻 砖注讘专 注诇 讙讝讬专转 讛砖讜谞讗. 专"讙 专爪讛 讘讗讜转讜 讝诪谉 诇注讜讚讚 讗转 讛专讜讞讜转 讛谞讚讻讗讜转 讜诇讞讝拽 讗转 讬讚讬 讞讘专讬讜 砖诇讗 讬转讬讬讗砖讜 诪讛讙讝专讜转 讛专注讜转 砖诇 砖诪讚 讗诇讗 讗讚专讘讛 讬转讗诪爪讜 讜讬转讘爪专讜 讘谞讟讬诇转 讛诇讜诇讘 - 住讬诪谉 讛谞爪讞讬讜转 砖诇 注诐 讬砖专讗诇 - 讘讗诪讜谞转诐 砖讘谞"讬 讘注"讛 讬转讘' 住"住 讬转讙讘专讜 注诇 讗讜讬讘讬讛诐. 讘谞"讬 拽讬讬诪讬诐 诇注讜诇诐, 讜讛诇讜诇讘 住讬诪谉 诇谞爪讞讜谞诐 注诇 讛爪专讬诐 砖注讜诪讚讬诐 注诇讬讛诐.
砖诐. 诇谞讞诐 讗讘诇讬诐. 讞讝讬谞谉 诪讻讗谉 讚讬砖 谞讞讜诐 讗讘诇讬诐 讘讬讜"讟. 讜讗讬谉 讝讛 住讜转专 讗转 讛讛诇讻讛 讚讗讬谉 讬讜"讟 注讜诇讛 诇诪谞讬谉 砖讘注转 讬诪讬 讗讘诇讜转, 讻讬 讛讛诇讻讛 讛讛讬讗 谞讗诪专讛 专拽 诇讙讘讬 讛讛诇讻讜转 砖诇 谞讛讜讙讬 讗讘诇讜转 砖注"讬 诪转拽讬讬诪转 住驻讬专转 讛诪诇讗转 砖诇 讝' 讬诪讬 讗讘诇讜转. 讗讜诇诐 讙诐 讘讬讜"讟 讜讙诐 讘讞讜讛"诪 谞讞砖讘 讛讙讘专讗 讗讘诇 讜诪砖讜"讛 诪拽讘诇 转谞讞讜诪讬诐 - 讻讬 谞讞讜诐 转诇讜讬 讘讞诇讜转 砖诐 讗讘诇 讘讙讘专讗, 讘谞讬讙讜讚 诇住驻讬专转 讛讝' 讛转诇讜讬' 讘谞讛讜讙讬 讗讘诇讜转, 讜讛讜讗讬诇 讜讘讬讜"讟 讗讬谉 谞讜讛讙讬诐 谞讛讜讙讬 讗讘诇讜转 诪砖讜诐 讻讱 讗讬谞讜 注讜诇讛 诇住驻讬专转 讝' 讬诪讬 讗讘诇讜转.
讛驻讜住拽讬诐 讚谞讬诐 (讘讗讜"讞 住讬' 诇"讞, 讘驻诪"讙) 讘诪拽专讛 砖诇 诪讬转讛 讜拽讘讜专讛 讘讞讜讛"诪 讛讗诐 诪谞讬讞讬诐 拽专讜讘讬 讛诪转 转驻讬诇讬谉 讘讬讜诐 讛专讗砖讜谉 讻讬讜谉 砖讗讬谉 讗讘诇讜转 谞讜讛讙转 讘专讙诇. 讜谞"诇 讻讬 讗讬住讜专 讛转驻讬诇讬谉 诇讗讘诇 讘讬讜诐 讛专讗砖讜谉 讚诪讬转讛 讜拽讘讜专讛 - 讗讬谞讜 讚讬谉 讘谞讛讜讙讬 讗讘诇讜转 砖诇 住驻讬专转 诪诇讗转 砖诇 砖讘注转 讛讬诪讬诐, 讗诇讗 讚讛讜讬 讗讬住讜专 诪讬讜讞讚 讛诪讜讟诇 注诇 讛讙讘专讗 砖讛讜讗 讗讘诇 - 讻诪讜 讚讬谉 谞讞讜诐 讗讘诇讬诐 讛转诇讜讬 讘讙讘专讗 讛讗讘诇 讜诇讗 讘谞讛讜讙讬 讗讘诇讜转. 专讗讬讛 诇讻讱 诪讛专诪讘"诐 讛诪讘讬讗 讗转 讛讗讬住讜专 砖诇 转驻讬诇讬谉 诇讞讜讚 (讘驻"讚 诪讗讘诇 讛诇"讟) 讜讗讬谞讜 讻讜诇诇讜 讘讬谉 讚讬谞讬 谞讛讜讙讬 砖讘注讛 (讘驻"讛 砖诐). 讬讜爪讗 诪讻讱 砖讗住讜专 诇拽专讜讘讬 讛诪转 诇讛谞讬讞 转驻讬诇讬谉 讘讞讜讛"诪 - 砖诇讗 讻诪讬 砖讛转讬专, 讜讛讬讬谞讜 诪砖讜诐 砖诇讚注转 讛专诪讘"诐 讚讬谉 讗讬住讜专 讛转驻讬诇讬谉 讛讜讗 讚讬谉 讘讙讘专讗 讛讗讘诇 讜诇讗 讘谞讛讜讙讬 讗讘诇讜转 砖诇 住驻讬专转 讬诪讬 讛讗讘诇讜转, 讜讙诐 讘讞讜讛"诪 讞诇 讚讬谉 讝讛, 讚诪"诪 讛讙讘专讗 讗讘诇 讛讜讗 讜讗住讜专 讘转驻讬诇讬谉 讻诪讜 砖诪拽讘诇 转谞讞讜诪讬谉 讘专讙诇90.
86 注讬讬谉 讘专讚讘"讝 砖诐.
87 注讬讬谉 讘讞转诐 住讜驻专 讘讞讬讚讜砖讬讜 注诇 专讬砖 诇讜诇讘 讛讙讝讜诇, 讜讘住驻专 讻驻讜转 转诪专讬诐 讘住讜讙讬讬谉, 讜讘住驻专 注专讜讱 诇谞专, 讜注讬讬谉 讘诪讗讬专讬.
88 讜注讬讬谉 讘讘讬讗讜专 讛诇讻讛 住讬' 转专谞"讞 讚"讛 讚讛讜讬.
89 讜注讬"注 讘讟讜专 讜砖"注 讘讛讙"讛 住讬' 转专谞"讘.
90 注讬' 诪讙"讗 住讬' 转拽诪"讞 住拽"讛, 讜讘爪诇"讞 诇讘专讻讜转 专讗砖 驻"讙, 讜讘转讜住' 专注"拽 注诇 讛诪砖谞讬讜转 砖诐.

